é de la térre de lí aŭrunt mercí · Ps 101:16E crendrúnt les genz le tuen num síre : é túit li réi de térre la túe glorie · Ps 101:17Kar edifiád li síre sýón : é será ueú en la súe glórie · Ps 101:18Resguardád en loreisún des húmeles : é ne despíst la preiére déls · Ps 101:19Séient escrítes icéz čoses en □altre generaciún : é li póples chi será criéd loerá nostre segnór · Ps 101:20Kar il esguardá de sun hált sáint : li síre del ciél · en terre esguardá · Ps 101:21Pur ce quil oíst les gemisseménz des liéz : e desliást les filz des ocís · Ps 101:22Quéd il annúncent en sýon le num nóstre segnúr : é la loénge de lúi en ierusalem · Ps 101:23Én asemblánt les póples en ún : é les réis quil séruent al segnór · Ps 101:24Respondíet · á lúi en la uéie de sa uertúd : la poitéd des miens iúrz núnce á méi · Ps 101:25Né rapelér méi en dimí tens de més iúrz : en generaciún é generaciún li túen án · Ps 101:26Él cumencemént tu síre la térre fundás : é les oŭres de tes máins sunt li ciél · Ps 101:27Íl meésme perirúnt máis tu parmáins : é trestúit sicume uestimént enuegirúnt · E sicume couertúre muerás els · é serúnt muéd : Ps 101:28máis tú un meésme íes · é li túen án ne defaldrúnt · Ps 101:29Li fil de tes sers habiterúnt : é la seménce dels en siécle será adrecée ·

B
f. 61v

Ps 102:1ENEÍS la méie aneme á nóstre segnúr : é trestútes les čoses chi dedenţ méi sunt al sáint núm de lui. Ps 102:2Beneís la méie aneme f. 61v á nóstre segnór : é ne uóilles obliér tútes les gueredunánces de lúi. Ps 102:3Chí at mercí de tútes les túes iniquitéz : chi sáined trestútes les túes enfermetéz. Ps 102:4Chi račated de mórt la túe uíe : chi corúned téi en misericórde é miseraciúns. Ps 102:5Chi raemplíst en bónes čoses le túen desidérie : será renouée sicume dáigle la túe iuuénte. Ps 102:6Faisańz misericórdes nóstre síre : é iugemént á tuz torčuneríe suffránz. Ps 102:7Cuneúdes fist lés súes uéies á moýsén : as filz israel ses uoluntéz. Ps 102:8Merciére é merciáble nóstre síre : paciént · é mult merciáble. Ps 102:9Néient en parmanabletéd iráistrá : ne en pardurábletéd ne managerád. Ps 102:10Néient suluńc les noz pecchéz fist á nús : ne sulúnc les nóz iniquitéz né regueredunád á nus. Ps 102:11Kár suluńc la haltéce del ciél de la térre : esforčad la súe misericórde sur les cremánz séi. Ps 102:12Cum bien des estáit li naisseménz del dechedemént : luínz fist de nús les nóz feluníes. Ps 102:13Cumfaitemént at mercí li pére des filz · mercí ád li síre des cremánz séi : Ps 102:14kar íl conút la nóstre faitúre · Recordá que nus súmes púldre : Ps 102:15huem sicume fáin li iúrz de lúi : ensement cume la flúr del cańp : issí flurirá. Ps 102:16Kar lí espiríz trespasserá en lúi é ne parmaindrá : é ne cunuistrá ampléis sun líu. Ps 102:17Máis la misericórde nóstre segnúr de parmanabletéd : é desque en parmanabletéd sur les cremánz líu · E la iustíse de lúi es filz des filz : Ps 102:18á icéls chi guárdent le testamént de lúi · E remembreúr sunt des cumandeménz de lúi medésme : a fáire les. Ps 102:19Lí síre el ciél aprestád sun siége : é le régne de lúi medésme á tútes chóses segnurerád. Ps 102:20Beneiséiz le segnór túit li ańgele de lúi : poánz par uértúd · fáisanz la paróle de lúi : á oír la uóiz de ses sermóns. Ps 102:21Beneisséiz al segnór tútes les uertúz de lúi · li súen minístre chi fáites la uoluntéd de lúi. Ps 102:22Beneisséiz le segnúr trestútes les oŭres de lúi : en chescún líu de la súe dominaciún · beneís la méie aneme ál segnór ·

B
f. 62r

Ps 103:1ENEÍS la méie aneme ál segnór : síre li míens deus magnifiéz íes fortmént · Confessiún é bealté uestís : Ps 103:2coŭerz de lumiére sicume de uestemént · Estendánz le ciél sicume pél : Ps 103:3chi coŭres déwes lés soŭrainetez de lúi · Chi póses núe tún muntemént : chi uás sur lés pénnes des uénz. Ps 103:4Chi fáiz □ańgeles · tes espiríz : é les tuens ministres fú ardánt. Ps 103:5Chi fundás la térre sur la sue estabilitéd : ne serád enclinéde en siécle de sécle. Ps 103:6Li abýsme sicume uestemént couertúre de lúi : sur les mónz esterúnt les éwes. Ps 103:7Del tuen encrepemént fuírunt : de la uóiz del tuen tunéire espowenteruńt. Ps 103:8Múntent li mont · é descéndent li cańp : él lúi que tu fundás á els. Ps 103:9Térme posás le quel il ne trespasserúnt : nene seruńt tresturnéd á coŭrir la térre. Ps 103:10Chi forsméz fontéines es ualées : entre la máieneté des mónz trespasserúnt les éwes. Ps 103:11Beuerúnt tútes les béstes del cańp : atendrúnt f. 62r li ásne saluáge en lúr séi. Ps 103:12Súr icéles čoses li oísel del ciel habiterúnt : del millíu des piérres dunrúnt uóiz. Ps 103:13Arósanz les mónz de tes soŭrainetez : del frúit de tes oŭres será saziéde la térre. Ps 103:14Forsmenánz fáin á iuménz : é hérbe á seruáge dúmes · Que tu forsméines páin de la térre : Ps 103:15é uín esledést cúer dúme · Pur cé quil halégre sa fáce en ólie : é páin cúer dúme conférme. Ps 103:16Seruńt saulé lí fúst del cańp · é li cédre de libán les quéls il plantá : Ps 103:17ilúec li pássere ferúnt lur níd · Lá maisún de falcún dúitre est dicéls : Ps 103:18li hált mónt as cérs · la piérre refúge as heriçuns. Ps 103:19íl fist la lúne en téns : li soléilz cunút sun dechédemént. Ps 103:20Posás tenébres é faíte est núit : en icéle medésme trespasserúnt tútes les béstes de sélue. Ps 103:21Lí chaél des leóns rugiánz quil rauíssent : é quérgent de déu uiánde á séi. Ps 103:22Néz est · li soléilz é asseímble sunt : é en lúr líz serúnt alúe. Ps 103:23Eistrá húem á sun óüre : é á sun oürement desque al uéspre · Ps 103:24Múlt gránz sunt fáiz tes oŭres síre : trestútes čoses en sapiénce fesís : aemplíde est · la térre de la túe possessiún. Ps 103:25ICÉste mér gránde é spacióse de máins : ilúec rampánz čoses des quéles nen est númbre · Almáille petíz · ót les gránz : Ps 103:26ilúec les nés trespasserúnt · Icíst dragún le quel tú formás a esčarnir lúi : Ps 103:27tútes chóses de téi aténdent : que tu dúnges á els uiánde en téns. Ps 103:28Dunánt téi á icels cúildrúnt : aoŭrant téi la túe máin : tútes čoses serúnt aemplí de bunté. Ps 103:29Desturnánt acértes téi ta fáce serúnt turbé : tu toldrás lespirít déls é defirúnt : é en lur púldre repáirerunt. Ps 103:30Tú forsmetrás tun espirít é serúnt criéd : é renouerás la fáce de térre. Ps 103:31Séit la glórie del segnór en siécle : esledecerá li síre en ses oŭres. Ps 103:32Chi resguárde la
<figure><img src="image_49.png" /></figure>

<figure><img src="image_50.png" /></figure>

<figure><img src="image_51.png" /><figcaption>▲ Oxford, Bodleian Library, Douce MS 320, f. 61v, 62r, and 62v. Source: https://digital.bodleian.ox.ac.uk/Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.</figcaption></figure>

térre é fait li tremblér : chi túched les mónz e fúment · Ps 103:33Ié canterái al segnúr en la méie uíe : canterái al mién déu cume lunghemént ié súi. Ps 103:34Delitáble séit á lúi la méie parôle : ié acértes deliterái en nóstre segnór · Ps 130:35Defisent li peccheúr de térre · é li felún issí quil ne séient : beneís la méie aneme á nóstre segnór ·

R Ps 104:1EGEhisséiz á nostre segnór · é apeléz le núm de lúi : annuncéz éntre les génz · les ouures de lúi · Ps 104:2Cantéz á lúi · é esioéz á lui : recuntéz tútes ses meruéilles : Ps 104:3seiéz loéd el sáint núm de lúi · Esledést li cúers des queránz le segnór : queréz nóstre segnúr é seiéz confermé : Ps 104:4queréz la fáce de lúi tútes óres · Ps 104:5Remembréz des meruéilles de lúi · les quéles il físt : ses mónstres · é les iugeménz de la búche de lúi · Ps 104:6Lá seméance abraham sun seff : del filz iacób sun eslít · Ps 104:7Il meésme li síre nóstre déu : en túte térre les iugeménz de lúi · Ps 104:8Remembrére fúd en siécle de sun testamént : de la paróle quil mandá en mil generaciúns · Ps 104:9Lé quel il órdená á abraham : é de sun seremént á isáac · Ps 104:10E establít icé á iacob en cumandemént : é f. 62v á israel en testamént parmanable · Ps 104:11Disańz · á téi dunráí lá térre de chanáan : funél de la uóstre heréditéd · Ps 104:12Cum il estéient de petít númbre : é trespói li cultiuedúr de lí · Ps 104:13E trespassérent de gent en gént : é de régne á ältre póple · Ps 104:14Né laissá húme núisir á éls : é častiá pur éls réis · Ps 104:15Né uóilez tuchér les miéns críst : é es miéns prophétes ne uóilez malignér · Ps 104:16E apelá : fáim súr térre : é tút le fermemént \de/ páin contriblá · Ps 104:17Enueiá deuánt els húme : én seŕf uendúz est ioséph · Ps 104:18Humiliérent en lienís les piéz de lúi : fér trespassá láneme de lúi : Ps 104:19désque ueníst la paróle de lúi · Lé parlemént del segnúr enflammá lúi : Ps 104:20enueiá li réis é desliá lúi : li prínce des póples é laissá lúi · Ps 104:21Establít lúi segnór de sa maisún : é prínce de túte la súe possessiún · Ps 104:22Pur ce quíl aprisíst les prínces de lúi sicume séi meésme : é les uíez de lúi cuintíse ensegnást · Ps 104:23E ENTRÁ israel en egýpte : é iacób cultiueré fúd én la térre de chám · Ps 104:24E aóist sun póple formént : é fermá lúi sur les suens enemís · Ps 104:25Conuertí le cúer dicéls qued il haíssent le póple dé lúi : é tricherie feissent és : seís de lúi · Ps 104:26Enueiá moysén sun seff : ááron le quel meésme il eslíst · Ps 104:27Posád en els les paróles de ses sígnes : é dés mónstres en la térre de chám · Ps 104:28Enueiád tenébres é obscurá : é ne puruoča sés paróles · Ps 104:29Tresturná les éwes déls en sańc : é ocist les peissúns dicéls · Ps 104:30Forsmíst la térre déls ráines : es čambres des réis meésmes · Ps 104:31Íl díst · é uínt músche : é wibéz en túz les fiás déls · Ps 104:32Posád les plúuies déls gresille : fú ardánt en la térre dels meésmes · Ps 104:33E ferít les uígnes déls · é les lúr fiérs : e contriblá le fúst dés fins déls · Ps 104:34Íl dist · é uínt salteréle : é lúr feún · del quél nestéit númbre · Ps 104:35E maniád tút le féin en la térre déls : e maniád tut le frúit en la térre dicéls · Ps 104:36E ferít tút premiér néd en la térre déls : les cumenceménz de tut le trauáil déls · Ps 104:37E forsmená éls ot argént é ór : é nestéit es lignédes dels enférs · Ps 104:38Esledeča egýpte en lalér déls : kar encutád la criéme dicéls · súr éls · Ps 104:39Espandiét núe él cóürement déls : é fú : quil lúisist á els par núit · Ps 104:40Requístrent ·

f. 62v
é fáit est á els en escándle · Ps 105:37E sacrifièrent lur filz · é lur filles as diables · Ps 105:38E espandièrent sanc nun
nuisánt : le sanc de lur filz é de lúr filles : les quéles il sacrifièrent as entailleúres de chanáán · E maluéde est · la
térre en saüs : Ps 105:39e merguilléde est · és oûres dels : é čaírent én fornicaciún en lúr truuemeñz · Ps 105:40E iriéz est
f. 63v par fuirúr li síre en sún póple : é abominá la súe heredité · Ps 105:41E liuła els es máins des génz : é
segnorèrent els chi haírent els · Ps 105:42E trauáillérent els li enemí dicéls : é humiliéd fúrent suz les máins
dels · Ps 105:43suuént les deliũra · Ps 105:43Il medésme acértes puruochérent lúi en lur cunséil : é humiliéd fúrent en
lur feluníes · Ps 105:44E uít cum il estéient trauaillé : é oít loreisún dels · Ps 105:45E remembrére fúd de sun testamént :
é repentí séi sulunc la multitúdine de la sue misericórde · Ps 105:46E duná els en misericórdes : en lesguardemént
de túz chi auéient prís éls · Ps 105:47Sáls fái nus síre li nóstre deus : é assémble nús des génz · Que nus regehissúms
al tuén sáint núm : é gloriuums en la túe loeńge · Ps 105:48Benedéiz li síre deus disrael de sécle é desque en sécle : é
dirá túit póple séit fáit · séit fáit ·

f. 63v

R
Ps 106:1EGEhisséiz á nóstre segnór kar il est · bóns : kár en sécle la misericórde de lúi · Ps 106:2Díent chi rachaté
suúnt de lui · les quels íl raéinst de la máin del enemí : des cuntrédes assémbla éls · Ps 106:3Des le náissement
del soléil · é del dechedemént : daquilón é de la mér · Ps 106:4Foliérent en sultáineté en néient éwós líu : la uéie de
cité dabitácle ne truuérent · Ps 106:5E ameillańz é sézelánz : láneme dicéls en els medésme defíst · Ps 106:6E criérent
á nóstre segnór cum il estéient trauaillé : é de lur necessitéz deliũra els · Ps 106:7E demená els en díeite uéie : quil
alássent en citéd dabitaciún · Ps 106:8Regehíssent á nostre segnór les misericórdes de lúi : é ses meruéilles as filz des
húmes · Ps 106:9Kar il saziád áneme uáine : é aneme fameillúse saziád de bónes chóses · Ps 106:10Les sedańz en tenébres
é en umbre de mórt : les liéz en mendiemént é fér · Ps 106:11Kar íl puruochérent les parleménz déu : é le conséil
del altísmé entariérent · Ps 106:12E humiliéz est · en trauáilz li cuérs déls : é enfermé sunt · e ne fúd chi aiuást ·
Ps 106:13E criérent á nostre segnór cum il estéient trauaillé : é de lúr necessitéz deliũra els · Ps 106:14E formenád
els de tenébres · é úmbre de mórt : é les liéns déls derumpiét · Ps 106:15Regehíssent ál segnór les misericórdes
de lúi : e les meruéilles de lúi · as filz des húmes · Ps 106:16Kar il contriblá les pórtes daráim : é les turúilz ferríns
debrisá · Ps 106:17Rečut els de la uéie del iniquitéd déls : kar pur lur torcuneríes fúrent humiliéd · Ps 106:18Túte uiánde
abominád láneme dels : é aprismérent desque as pórtes de mórt · Ps 106:19E criérent á nóstre segnór cum il estéient
trauailé : é de lur necessitéz deliurá els · Ps 106:20Enueiád la súe paróle é saná els : é deliũra els des lúr perdiciúns ·
Ps 106:21Regehíssent á nóstre segnór les misericórdes de lúi : é les meruéilles de lúi · as filz des húmes · Ps 106:22E
sacrifient sacrifise de loénge : é annúncent les oûres de lúi en esiodement · Ps 106:23Qui descéndent la mér én nes :
faisánz oürement en múltes éwes · Ps 106:24Il medésme uírent les \oures/ del segnór : e les meruéilles de lúi en
parfundéce · Ps 106:25DIST · é estút li espiríz de tempestéd : é exalcé sunt li fluéz de lúi · f. 64r Ps 106:26Múntent
desque as ciéls · é descéndent desque as abýsmes : láneme dels en máls enfláistrisséit · Ps 106:27Turbé sunt · é moúd
súnt sicume iúre : é túte la sapiénce déls deuoréde est · Ps 106:28E criérent á nóstre segnúr cum il estéient tribuléd :
é de lur necessitéz forsmená els · Ps 106:29E establí la tempestéd de lúi en lóre : é túrent li fluét de lúi · Ps 106:30E
esledecérent purce quil se túrent : é demená els el pórt de la uoluntéd dels · Ps 106:31Regehíssent á nóstre segnór
les misericórdes de lúi : e les merueilles de lúi as filz des húmes · Ps 106:32E exálcent lúi en liglíse del póple : é en
la chaére des segnórs lóent lúi · Ps 106:33Posad flúms en deseŕt : e eisseménz déwes en séid · Ps 106:34Térre fruitifiáble
eń salsúgene : de la malíce des habitánz en lí · Ps 106:35Posád le deseŕt es estáns déwes : é la térre sánz éwe en
eisseménz déwes · Ps 106:36E aloád ilúec les fameillańz : é establírent citéd dabitaciún · Ps 106:37E semérent les čamps
é plantérent uígnes : é firent f'ruit de natiuitéd · Ps 106:38E beneisqúid els · é multiplié sunt · fortmént : é les iumenz
dels namenuisád · Ps 106:39E pói fáit sunt · é trauaillé sunt · de la tribulaciún de máls é de dolúr · Ps 106:40Espandúe est
tenčun sur les prínces : é foliér fist els en desuéiement é néient en uéie · Ps 106:41E aiuád lé póüre de suffráite : é
posá sicume oéilles les maignédes · Ps 106:42Verrúnt li dreiturer é esledecerúnt : é túte feluníe estuperá sa búche ·
Ps 106:43Lí quels sauánz é guarderá icéz chóses : é entendrá les misericórdes del segnór ·

f. 64r

A
Ps 107:2prestéz est · li míens cuérs deus aprestéz \est / li miéns cuérs : ié canterái · é esiorrái en la méie glórie ·
Ps 107:3Esdréce téi saltiér é hárpe : ié mesdrecerái pár matín · Ps 107:4Ié regehirái á téi en póples síre : é canterái
a téi es génz · Ps 107:5Kar gránde sur les ciéls la túe misericorde : é desque ás núes la túe ueritéd · Ps 107:6Séies exalcé
sur les ciéls deus : é sur túte térre la túe glórie : Ps 107:7que séient deliũre li túen améd · Sálf me fái par lá túe
déstre é exói méi : Ps 107:8deus parlá en sun sáint · Ié mesledecerái é departirái sícimam : é la ualée des tabernácles
mesurerái · Ps 107:9Míens est · galáád · é miens est · manassés : é effraím receuemént de mun chiéf · Iúda li miens
réis · Ps 107:10moáb caldére de la meie esperánce · Eń iduméa estendrái le míen čalcement : á méi li estránge amí
sunt fáit · Ps 107:11Lí quels demerrá méi en citéd guarníde : li quels demerrá méi desque en iduméa ? Ps 107:12Dum né
tu deus chi debutás nus ? é nen eistrás deus es nóz uertúz · Ps 107:13Dúne á nús aiúde de tribulaciún : kar uáine est
salúd dúme · Ps 107:14Eń déu ferúms uertúd : é il medésme á néient demerrá les nóz enemís ·
f. 64v

D<sup>1</sup>Ps 108:2euS la méie loénge ne tasirás : kar búche de peccheúr · é búche de boisús sur méi auouérte est . Ps 108:3'Parlérent encúntre méi par tricherrésse lângue : é par paróles de haíne aurirunérent méi é escumbatírent méi en pardúns . Ps 108:4'Pur icé qu'il méi amássent detraéient á méi : ié acértes órówe . Ps 108:5'E posérent enuérs méi males chóses pur bónes : é haíne pur la méie dilectiún . Ps 108:6'Establís sur lúi peccheúr : é li diábles f. 64v estóist deuérs les déstres de lúi . Ps 108:7'Cum il est · iugiéz éisse condemnéz : é loréisun de lúi séit fáite en pecchéd . Ps 108:8'Séient fáit li iúr de lúi pói : é leuesqúe de lúi recéiue áltre . Ps 108:9'Séient fáit li fil de lúi orfenín : é la fême de lúi uédue . Ps 108:10'Crollánt séient tresporté li fil de lúi é mendíent : séient forsgeté de lur habitaciúns . Ps 108:11'Escérst li gablére túte la substánce de lúi : é dépártent li estránge les labórs de lúi . Ps 108:12'Né séit á lúi aiuére : ne ne séit chi merci áit des orfeníns de lúi . Ps 108:13'Séient fáit li fil de lúi en períl : en úne generaciún séit esfacéd li núms de lúi . Ps 108:14'E'n memórie repáirt la feluníe des péres de lúi · en lesguardement del segnór : é le pecchéd de sa mére ne séit esfacé . Ps 108:15'Séient fáit encuentre nóstre segnór tútes óres : é deperísse de térre la memórie déls : Ps 108:16'pur icé que ne recordá fáire misericórde . Ps 108:17'E parsúit húme suffraitús · é mendí : é le compúnt de cúer amortifiér . Ps 108:18'E amá malečun é uendřa á lui : é ne uolt beneičun é será eslugnéde de lúi · E uestí maleičun sicume uestimént : é entrá sicume éwe es dedezeinetéz de lúi : é sicume ólie es ós de lúi . Ps 108:19'Séit fáit á lúi sicume uestemént del quel il est · coûert : é sicume ceingtúre de lá quéle tútes óres il est · purcéint . Ps 108:20'Icéste oûre dicels chi detráient méi enuérs nóstre segnór : é chi parólent máls encúntre la méie áneme . Ps 108:21'E tu síre síre fái ot méi pur le tuen num : kar suéue est · la túe misericórde . Ps 108:22'Delíure méi kar busugnús é póure ié súi : é li miens cuérs conturbéz est · dedénz méi . Ps 108:23'Sicume úmbre cum éle declíne toléiz súi : é escús súi sicume locúste . Ps 108:24'Les miens genúilz enfermé sunt · de ieúnie : é la méie čarn muéde est púr ólie . Ps 108:25'E ié súi fáiz repróce á els : uírent méi é moúrent lur chiés . Ps 108:26'Aiude méi síre li miens deus : salf me fái sulunc la túe misericórde . Ps 108:27'E saurúnt · que la túe máin icéste : é tu síre fesís li . Ps 108:28'Maldirúnt íl é tu beneistrás : chi sesdřecent en méi séient confondú : máis li tuens seŕs sesledecerá . Ps 108:29'Séient uestú chi detráient méi de húnte : é seient couért sicume de dúble uesteúre de lur confusiún . Ps 108:30'Ié regehirái á nostre segnór mult en mun cúuer : é el millíu de mulz loerái lúi . Ps 108:31'Chi estút deuers les déstres del póure : qued il sálue fesíst des parsuánz la meie aneme .

f. 65r

D<sup>1</sup>Ps 109:1IST li síre al mien segnór : sié deuérs les méies déstres · Désque ié póse les tuens enemís : esčamel de tes piéz . Ps 109:2'Lá uérge de la túe uertú forsmetrá li síre de sýon : segnóre el millíu de tes enemís . Ps 109:3'Ensemblotéi cúmencement el iúr de la túe uertú : es resplendórs des sáinz : de uéntre deuant lucíferum engendrái téi . Ps 109:4'Iurá li síre é ne se repentirá : tu íes préstre en parmanableté · sulunc lórdre de melchisedéch . Ps 109:5'Lí síre deuers les túes déstres : debrisá el iur de la súe íre les réis . Ps 109:6'Iugera é naciuís aemplirá tribucheménz : dequasserá les chíes en térre de múlz . Ps 109:7'Déwe en uéie f. 65r bút : empuricé exalčad sun chiéf .

I<sup>1</sup>Ps 110:1É regehirái á téi síre en tút mún cúer : el concílie des dreiturérs é en la congregaciún . Ps 110:2'Gránz les oûres nóstre segnór : esquíses en tútes les uoluntéz de lúi . Ps 110:3'Confessiún é grandéce lóure de lúi : é la iustíse de lúi máint en sécle de siécle . Ps 110:4'Memórie físt de ses meruéilles : merciábles é merciére li síre : Ps 110:5 uiánde duná as cremánz séi · Remembrére serád en siécle de sun testamént : Ps 110:6'la uertúd de ses oûres annuncerád á sun póple . Ps 110:7'Pur cé que il dúinst á els leréditéd des génz : les oûres des máins de lúi ueritéd é iugement . Ps 110:8'Fedéilz túz les mandemenz de lúi conferméz en siécle de siecle : fáiz en ueritéd é en oeltéd . Ps 110:9'Raenčun enueiád á sun póple : mandá en parmanableté sun testament · Sáint é espowentáble le num de lúi : Ps 110:10'cumencement de sapiénce la criéme de nóstre segnór · Entendemént bóns á tuz fáisanz lúi : la loénge de lúi máint en sécle de siécle .

B<sup>1</sup>Ps 111:1'ENEVRÉZ li huem chi crient nóstre segnor : es mandeménz de lúi uoldřa múlt . Ps 111:2'Poańz en térre será la seménce de lúi : la generaciún des dreiturérs será benedéite . Ps 111:3'Glórie é richéises en la maisún de lúi : é la iustíse de lúi máint en sécle de siécle . Ps 111:4'Néde est en tenébres lumière as dreitureŕs : li merciábles · é li merciére · é li iúste . Ps 111:5'Delitábles huem chi ad mercí é acréit : ordéned sés paróles en iugement : Ps 111:6'kar en parmanabletéd ne será commoúd . Ps 111:7'E'n memórie parmanáble será li iúste : de oánce mále ne créndrá · Aprestéz est li cuers de lúi a esperér el segnór : Ps 111:8'conferméz est · li cuers de lúi ne será commoúd : desque il despísed ses enemís . Ps 111:9'Departíd duná á poúres : la iustíse de lúi máint en sécle de sécle : la córne de lúi será exalcé en glórie . Ps 111:10'Pecchérrre uerrá é iraistrá : ót ses denz fremirá é defirá : le desidérie des peccheúrs perirád .

L<sup>1</sup>Ps 112:1'oéz enfánt nóstre segnór : loéz le num del segnór . Ps 112:2'Séit le num nóstre segnor benedéit : des óre é desque en siécle . Ps 112:3'Des le naissement del soléil desque al dechedement : loáble le num del segnór . Ps 112:4'Altisme sur tútes genz li síre : e sur les ciels la glórie de lúi . Ps 112:5'Lí quels sicume li sire nóstre déu chi es haltéces habíte : Ps 112:6'é les húmeles chóses resguárde el ciel e en terre . Ps 112:7'Drečanz de térre le suffraitús : é de fiens esleuánz le poüre . Ps 112:8'Que il aliát lúi ot prínces : ot les prínces de sun póple . Ps 112:9'Chi habitér fáit barháine en máisun : la mére des filz esledecánte .
<figure><img src="image_52.png" /></figure>

<figure><img src="image_53.png" /></figure>

<figure><img src="image_54.png" /></figure>

<figure><img src="image_55.png" /></figure>

<figure><img src="image_56.png" /></figure>

▲ Oxford, Bodleian Library, Douce MS 320, f. 64v, 65r, 65v, and 66r. Source: https://digital.bodleian.ox.ac.uk/Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.

E Ps 113:1N̄ leissement israël degýpte: de la maisún de iacób del póple estránge. Ps 113:2Fáite est iudéa le saintefiement de lúi: israel la poestéd de lúi. Ps 113:3Lá mér uít: é fúit: iordáin conuertí fúd ariére. Ps 113:4Lí mont sesledecérent sicume multún: e li tértre f. 65v sicume li aignél des oéilles. Ps 113:5Que est: á téi mér: que tu tenfuís: é tu iordáin que tu íes conuertíz ariére. Ps 113:6Mónz uos esledečastes sicume multún: é tére sicume li aignél des oéilles. Ps 113:7Dé la fáce nóstre segnór mouóde est: la térre: de la fáce del déu iacób. Ps 113:8Chi tresturnád la piérré en estángs déwes: é la róche en fontáines déwes. Ps 113:9Néient á nus síre neient á nús: máis al tuen núm dúne glórie. Ps 113:10Sur la túe misericórde é la túe ueritéd: que alquúne fiede ne dient les genz: ú est li deus dicels. Ps 113:11Lí nóstre deus acértes el ciél: trestútes les chóses que il uńques uolt físt. Ps 113:12Lés estatúes des genz argent é ór: oûres de máins de húmes. Ps 113:13Búche uńt é ne parleruńt: óilz uńt é ne uerrúnt. Ps 113:14Oréilles uńt é ne orrúnt: narílles uńt é ne odererúnt. Ps 113:15Máins únt é ne tasterúnt: piéz uńt é ne iruńt: ne crierúnt en lur gúitrun. Ps 113:16Semblánt á els séient fáit chi fúnt icéls: é túit chi séi fident en els. Ps 113:17Lá máisun israel esperá en nóstre segnór: aiuére dels: é defendérre dels est. Ps 113:18Lá maisún aaron esperá el segnór: aiuére déls: é defendérre dels est. Ps 113:20Lí síre remembrére fud de nús: é beneisqúid á nús: Beneisqúid á la maisún israél: beneisqúid á la maisún aaron. Ps 113:21Beneisqúid á túz chi criément le segnór: as petíz ót les graingnúrs. Ps 113:22Aiúst li síre sur uús: sur uús e sur les uóz filz. Ps 113:23Beneéit \séiz/ uús del segnór: chi físt ciél é térre. Ps 113:24Lé ciél al segnór del ciel: la térre acértes duná as filz des húmes. Ps 113:25Néient li mórt loerúnt téi síre: ne trestúit icíl chi descéndent en enfeŕn. Ps 113:26Máis nus chi uiuúms benediúms á nóstre segnór: dés óre é desque en siécle.

I Ps 114:1é amái: kar exorrá li síre: la uóiz de la meie oréisún. Ps 114:2Kar íl encliná la súe oréille á méi: é es miéns iúrz lapelerái. Ps 114:3Auirunérent méi les dolórs de mórt: perílz de enfeŕn truuérent méi. Ps 114:4Tribulaciún é dolúr truuái: é le num del segnór apelái. Ps 114:5O síre deliûre la méie áneme merciáble síre é dreiturérs: é li nóstre deus ád mercí. Ps 114:6Guardanz les petíz li síre: humiliéz súi é deliúrad méi. Ps 114:7Séies conuertíde la méie áneme el tuen repós: kar nóstre síre bienfist á téi. Ps 114:8Kár il deliûra la méie áneme de mórt: les miens óilz de lérmes: les miens piéz de esculurgemént. Ps 114:9Té plaisirái á nostre segnór: en la cuntréde des uífs.

I Ps 115:1é creí: pur la quel chóse ie parlái: ie acértes humiliéz súi mult. Ps 115:2Té dís el mién trespassemént: ñchesquúns húem \est / menčungiers. Ps 115:3Quél chóse regueredurrái ie á nóstre segnór: pur tútes les chóses que íl reduná á méi? Ps 115:4Lé calíz del saluedúr receuerái: é le núm de nóstre segnór apelerái. Ps 115:5Les miéns uóz al segnór rendrái deuánt f. 66r tút le póple de lúi: Ps 115:6precióse en lesguardement del segnór la mort des sáinz de lúi. Ps 115:7O síre kar ié li tuens seŕs: ie li tuens seŕs: é li filz de lá túe ancéle. Derumpiés mes lieńς. Ps 115:8á téi sacrifierái sacrifíse de loénge: é le num del segnór apelerái. Ps 115:9Lés miens uóz rendrái al segnór en lesguardement de tut le póple de lúi: Ps 115:10es áitres de la maisún del segnór el millúu de téi ierusalem.

L Ps 116:1OÉZ nóstre segnor tútes génz: loéz lúi túit póple. Ps 116:2Kar conferméde est sur nus la misericórde de lúi: e la uerité del segnór máint en parmanabletéd.

R Ps 117:1EGEhisséiz á nostre segnor kar il est: bons: kar en sécle la misericórde de lúi. Ps 117:2Díé óre israel que il est bóns: kar en siécle la misericórde de lúi. Ps 117:3Díé óre la maisún ááron: kar en siécle la misericórde
<figure><img src="image_57.png" /></figure>

<figure><img src="image_58.png" /></figure>

<figure><img src="image_59.png" /></figure>

<figure><img src="image_60.png" /><figcaption>▲ Oxford, Bodleian Library, Douce MS 320, f. 66v, 67r, 67v, and 68r. Source: https://digital.bodleian.ox.ac.uk/Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.</figcaption></figure>

de lúi · Ps 117:4Díent óre chi crément nóstre segnor : qué en siécle la misericórde de lúi · Ps 117:5De tribulaciún apelái le segnór : é exoít méi en laúr li síre · Ps 117:6Lí sire a méi aiuére : né crendrái quel chóse fáce á méi huem · Ps 117:7Lí sire á méi aiuére : é ie despirái les miens enemís · Ps 117:8Bóne chóse est · a fiér el segnór : que fiér en húme · Ps 117:9Bóne chóse est · esperér el segnór : que esperér en prínces · Ps 117:10Tútes genz auirunérent méi : é el num del segnór kar ié me ueniái en els · Ps 117:11Auirunánz auirunérent méi : é el num del segnór kar uengé súi en els · Ps 117:12Auirunérent méi sicume és · é exaŕstrent sicume fús en espínes : é el num del segnór kar uengé súi en éls · Ps 117:13Debutéz désturné súi que ié caísse : é li sire rečut méi · Ps 117:14Lá méie fortéce é la meie loénge li síre : é fáiz ést á méi en salú · Ps 117:15Vóiz desledecemént é de salú : es tabernácles des dreiturérs · Ps 117:16Lá déstre de nóstre segnor fist uertú : la \déstre/ del segnór exalčad méi : la déstre de nostre segnor fist uertúd · Ps 117:17Né morrai máis uiŭrai é recunterái les oŭres del segnór · Ps 117:18Castiánz castiád méi li síre : é á mórt ne liŭra méi · Ps 117:19Aoŭrez á méi les pórtes de iustíse · é ie entréz en éles regehirái á nóstre segnór : Ps 117:20icéste la pórte del segnór · li dreiturér enterrúnt en lí · Ps 117:21Ié regehirái á téi · kar tu exoís méi : é fáiz íes a méi en salú · Ps 117:22Lá piérre la quéle reprouérent li edifiańt : icéste faíte est · el chief del angle · Ps 117:23Del segnór est faíte icéste chóse : é est merueillúse chóse es noz oilz · Ps 117:24Icist est li iúrz lequel fist nóstre síre : esiodúms é esleečums en lúi · Ps 117:25O síre sálf me fái · ó síre bién fái próspre les chó\ses :/ Ps 117:26benééiz chi uiént el num del segnór · Ps 117:26Nús beneisquímes á uós de la maisún del segnór : Ps 117:27deus li síre é resplendiéd á núés · Establisséiz iúr festiuél es espeisséces : desque á la córne del altél · Ps 117:28Lí miens deus íes tu é regehirái á téi : li miens deus íes tú é exalcerái téi · Ié regehirái á téi kar tu exoís méi : é fáiz íes á méi en salú · Ps 117:29Regehisséiz á nóstre segnor kar il est bons : kar en siécle la misericórde de lúi ·

f. 66v

B f. 66v Ps 118:1ENEVRÉ li nét en la uéie : chi uúnt en la léi nóstre segnór · Ps 118:2Beneuré chi escérchent les testimónies de lúi : en tút lur cuéer esquéerent lúi · Ps 118:3Kár icíl chi oürent feluníe : es uéies de lúi ne alérent · Ps 118:4Tú cómandás : les túens mandeménz éstre guardé múlt · Ps 118:5La méie uolunté séient adrecédes les méies uéies : á guardér tes iustificaciuns · Ps 118:6Lóres ne serái ié confundú : cum ie par esguarderái en túz les túens comandeménz · Ps 118:7Ié regehirái a téi en adrecemént de cuer : en icé que ié aprís les iugeménz de la túe iustíse · Ps 118:8Les túes iustificaciuns ie guarderái : ne me deguerpísses túte uéie ·

E Ps 118:9n quel chóse aménde iuuencéals sa uéie ? en guardér les túes paróles · Ps 118:10Eń tút le mién cuér exquís téi : ne debutér méi de tes comandeménz · Ps 118:11Eń mún cuér repuńs tes parlemenz : que ié ne pécche á téi · Ps 118:12Beneéiz íes síre : enségne méi tes iustificaciuns · Ps 118:13En mes lěúres purnunčai : tuz les iugemenz de la túe búche · Ps 118:14Eń la uéie de tes testimónies súi delitéd : sicume en tútes richéises · Ps 118:15És túens comandemenz serái trauailliéz : e esguarderái les túes uéies · Ps 118:16Eń tes iustificaciuns purpenserái : ne oblierái les túes paróles ·

R Ps 118:17egueredúne á tun serf uiuifie méi : é ié guarderái les túes paróles · Ps 118:18Descóure les · miéns oilz : é ié esguarderái meruéilles de la túe léi · Ps 118:19Cultiúre ié súi en térre : ne repúndre de méi tes comandeménz · Ps 118:20Coueitád la méie áneme : a desirér tes iustificaciuns en chescún téns · Ps 118:21Tú encrepás les orguillús : maledéit chi declínent de tes comandemenz · Ps 118:22Óste de méi repróce é despít : kar les tuens testimónies ié esquis · Ps 118:23Kar sístrent li príince é enŭers méi parlówent : máis li túens seŕs estéit trauaillé en tes iustificaciuns · Ps 118:24Kar é li túen testimónie est · li miéns purpéns : é li miens conséilz · les túes iustificaciuns ·
Aps 118:25ÉRST al pauemént la meie áneme : uiuifie méi sulúnc la túe paróle . Ps 118:26Les méies uéies ié annunčai é tu exoís méi : enségne méi tes iustificaciúns . Ps 118:27La uéie de tes iustificaciúns enstrúi méi : é serái trauaillé en tes meruéilles . Ps 118:28Sumeillá la méie áneme púr ennúi : conférme méi en tes paróles . Ps 118:29Véie de feluníe desséiüre de méi : é de la túe léi merci áies de méi . Ps 118:30Uéie de ueritéd ié eslís : les túens iugeménz ne súi obliéz . Ps 118:31Ié aérs as túens testimónies síre : ne uóilles méi confúndre . Ps 118:32Lá uéie de tes comandeménz ié curí : cum tú essamplás mún cúer .

Lps 118:33éi póse á méi síre la uéie de tés iustificaciúns : é ie esquerrái lí tútes óres . Ps 118:34Dúne á méi entendemént é ie escercherái la túe léi : é guarderái lí en tút mún cúer . Ps 118:35Deméine méi en la sente de tes comandemenz : kar ié uóil lí . Ps 118:36Enclíne mun cúer en tés testimónies : néient en auaríce . Ps 118:37Destúrne les miens óilz que f. 67r íl ne uéient uanitéd ; en la túe uéie uiuifie méi . Ps 118:38Establís á tun sérf le túen parlement : en la túe criéme . Ps 118:39Trenčhe le mien repróce que ié suspechái : kar li túen iugement delitáble . Ps 118:40Astetéi ié couéitái les túens comandemenz : en la túe oeltéd uiuifie méi .

f. 67r

Eps 118:41uiénge sur méi la túe misericórde síre : li tuen saluáble sulúnc le túen parlemént . Ps 118:42E respondrái as reprouanz á méi paróle : kar ié esperái en tes paróles . Ps 118:43E ne tólges de la méie búche paróle de ueritéd tútes óres : kar es túens iugeménz suresperái . Ps 118:44E ié guarderái la túe léi tútes óres : en siécle é en siécle de siécle . Ps 118:45E ié alówe en laúr : kar les túens comandeménz ié esquís . Ps 118:46E parlówe dé tes testimónies én lesguárdemént des réis : é ne estéie confundú . Ps 118:47E purpensówe en tes comandeménz : les quels ié amái . Ps 118:48E leuái les méies máins á tes comandemenz : les quels ié amái : é serái trauaillié en tes iustificaciúns .

Rps 118:49Emembrére séies de la túe paróle á tun serf : en la quéle á méi esperánce dunás . Ps 118:50Icéste me confortá en la méie humilité : kar le túen parlement uiufiá méi . Ps 118:51Lí orguillús felunéssemént faiséient tútes óres : máis ié de la túe léi ne declinái . Ps 118:52Remembrére fúi de tes iugeménz de siécle síre : é me confortái . Ps 118:53Defisement tínt méi : pur les peccheúrs deguerpissánz la túe léi . Ps 118:54Cantábles á méi estéient les túes iustificaciúns : el líu de la méie peregrinaciún . Ps 118:55Remembrére fúi par núit del tuen num síre : é guardái la túe léi . Ps 118:56Icéste fáite est : á méi : kar les tues iustificaciúns ié esquís .

Lps 118:57á méi partíe síre : ié dis aguardér la túe léi . Ps 118:58Ié depréi_ái la túe fáce en tút mun cuér : merci áies de méi sulúnc le túen parlement . Ps 118:59Ié purpensái les méies \ueies /: é conuertí mes piéz es túens testimónies . Ps 118:60Aprestéz súi é ne súi turbéz : que ié guárde les túens comandeménz . Ps 118:61Funéls des peccheúrs enuirún embraciérent méi : é lá túe léi ne obliái . Ps 118:62E'n míe núit mesdrečowe á regehír á téi : sur les iugemenz de la túe iustificaciún . Ps 118:63Parčunier ie súi de tuz criemánz téi : e de guardánz les tuens comandeménz . Ps 118:64Dé la túe misericórde sire pléine est : la térre : tés iustificaciúns enségne méi .

Bps 118:65untéd fesís ot tun séff síre : suluínc la túe paróle . Ps 118:66Buntéd : é disciplíne : é sciénce enségne méi : kar es túens comandemenz ié creí . Ps 118:67Ainz que ié fússe humilié ié mesfís : empur icé le tuen parlement ié guardái . Ps 118:68Bo'nés tú : é en la túe buntéd enségne méi tes iustificaciúns . Ps 118:69Multipliéde est sur méi la feluníe des orguillús : máis ie en tut mun cúer escercherái les túens comandeménz . Ps 118:70Coailliéz est : sicume láit li cuérs dicéls : máis ie la túe léi purpensái . Ps 118:71Bóne chóse est : á méi que tu humiliás méi : que ie aprénge tés iustificaciúns . Ps 118:72Bóne chóse á méi la léi de la túe búche : sur milliérs dór é dargént .

Lps 118:73és túes máins fírent méi é plasmérent méi : dúne á méi entendement que ie aprénge les tuens comandeménz . Ps 118:74Chi criément téi uerrunt méi é sesledecerúnt : kar es túes paróles ié suresperái . Ps 118:75Ié conúi síre que oeltéd li túen iugement : é en la túe ueritéd humiliás méi . Ps 118:76Séit fáite la túe misericórde que \éle/ confórt méi : sulúnc le túen parlement á tun séff . Ps 118:77Viéngent á méi les túes miseraciúns é uiǔrai : kar la túe léi : li miens purpéns est . Ps 118:78Séient confundú li orguillús : kar torcenúsement feluníe firent en méi : máis ié serái trauaillíez en tes comandémenz . Ps 118:79Séient conduertíd á méi li criémant téi : é chi conúrent les túens testimónies . Ps 118:80Séit fáiz li miéns cuers néz en tes iustificaciúns : que ié ne séie confundú .

f. 67v

Dps 118:81éfist el túen saluáble la méie áneme : é en la túe paróle ié suresperái . Ps 118:82Defistrent mí óil el túen parlemént : disánt : quant conforterás tu méi ? Ps 118:83Kar fáiz súi sicume bucél en geléda : les túes iustificaciúns nái pás oblié . Ps 118:84Quánz : sunt li iúr de tún séff : quant tu ferás des parsuáanz méi iugemént ? Ps 118:85Recuntérent á méi li felún fablieménz : máis néient sicume la túe léi . Ps 118:86Túit li tuen comandemént ueritéd : li felún parsuírent méi : aiúde méi . Ps 118:87Un petit méins consummérent méi en térre : máis ié ne deguerpí les túens comandeménz . Ps 118:88Sulúnc la túe misericórde uiuifie méi : e ie guarderái les testimónies de la túe búche .
E<sup>Ps 118:89</sup>N parmanableté síre : la túe paróle parmáint en ciél . <sup>Ps 118:90</sup>E'n generaciún é generaciún la túe ueritéd : tu fundás la térre . é parmáint . <sup>Ps 118:91</sup>Par le túen ordenement parseuéred li iúrz : kar trestútes chóses séruent a téi . <sup>Ps 118:92</sup>Sí purce nún que la túe léi . est : li miéns purpens : lóres par auentúre perísse en la méie humilitéd . <sup>Ps 118:93</sup>En parmanabletéd ne oblierái les túes iustificaciúns : kar en icéles medésmes uiuifiás méi . <sup>Ps 118:94</sup>Túens súi ié salf me fái : kar tes iustificaciúns ié esquís . <sup>Ps 118:95</sup>Méi atendírent li peccheúr que il perdissent méi : les túens testimónies ié entendí . <sup>Ps 118:96</sup>Dé túte consummaciún ui ié la fin : léd est le túen comandement múlt .

C<sup>Ps 118:97</sup>UM faitement amái ié la túe léi síre : túte iúr li miéns purpéns est . <sup>Ps 118:98</sup>Sur les miéns enemís cúinte me fesís par tun comandemént : kar en parmanableté á méi est . <sup>Ps 118:99</sup>Sur túz ensegnánz méi ie entendí : kar lí túen testimónie més purpéns est . <sup>Ps 118:100</sup>Sur les uiélz entendí : kar les túens comandemenz ié quís . <sup>Ps 118:101</sup>Dé túte mále uéie deueái mes piéz : pur cé que ié guárde les túes paróles . <sup>Ps 118:102</sup>Des túens iugemenz ne declinái : kar tu posas léi a méi . <sup>Ps 118:103</sup>Cúme dúlz á mes iódes li túen parlemént : sur miél á la méie búche . <sup>Ps 118:104</sup>Des túens comandemenz ié entendí : empuricé haí ie túte uéie de feluníe .

f. 68r

L<sup>Ps 118:105</sup>uisérne á més piéz la túe paróle : é lumiére as méies séntes . <sup>Ps 118:106</sup>Ié iurái : é estábli á guardér les iugeménz de la túe iustíse . <sup>Ps 118:107</sup>Humi<sup>f. 68v</sup>lié súi tútes óres : síre uiuifie méi sulúnc la túe paróle . <sup>Ps 118:108</sup>Lés uoluntríues chóses de la méie búche : bien plouíd fái síre : é les tuéns iugeménz enségne méi . <sup>Ps 118:109</sup>Lá méie áneme es túes máins tútes óres : é la túe léi nái míe oblié . <sup>Ps 118:110</sup>Posérent li peccheúr láz á méi : é des túens comandemenz \ne/ foliái . <sup>Ps 118:111</sup>Par hereditéd aquís les túens testimónies en parmanábletéd : kar esledecemént de mún cuer sunt . <sup>Ps 118:112</sup>Ié enclinái mun cúer á fáire les túes iustificaciúns en parmanableté : pur guerredunánce .

L<sup>Ps 118:113</sup>ÉS felúns ié haí : é la túe léi amái . <sup>Ps 118:114</sup>Lí miens aiuére é receuérre iés tú : é en la túe paróle ié sur esperái . <sup>Ps 118:115</sup>Declinéz de méi malígne : é ie escercherái les comandeménz de mún déu . <sup>Ps 118:116</sup>Recéif méi sulúnc le tuen parlement é uiǔrai : é ne confúndre méi de la méie aténte . <sup>Ps 118:117</sup>Aiúde méi é sálf serái : e purpenserái es túes iustificaciúns tútes óres . <sup>Ps 118:118</sup>Tú despísís túz les desseǔranz des tuens iugeménz : kar torcenúse la cogitaciún déls . <sup>Ps 118:119</sup>Prěuariánz aasmái túz peccheúrs de térre : empuricé amái ié les tuéns testimónies . <sup>Ps 118:120</sup>Afíche de ta criéme les méies cárz : kar des túens iugemenz ié criéns .

I<sup>Ps 118:121</sup>é fis iugemént é iustíse : ne liùrer méi as chalenǐanz méi . <sup>Ps 118:122</sup>Recéif le túen sérf en bién : ne chaléngent méi li orguillús . <sup>Ps 118:123</sup>Lí mien óil defistrent el túen saluáble : é el parlemént de la túe iustíse . <sup>Ps 118:124</sup>Fai ot tun sérf sulúnc la túe misericórde : é tés iustificaciúns enséigne méi . <sup>Ps 118:125</sup>Lí tuéns sérés súi ié dúne á méi entendemént : que ie sáce les túens testimónies . <sup>Ps 118:126</sup>Téns de fáire síre : il departírent la túe léi . <sup>Ps 118:127</sup>Empur icé amái ie les tuens comandemenz : sur ór é topáze . <sup>Ps 118:128</sup>Pur laquel chóse á tuz les túens comandeménz estéie adreciéz : túte uéie felunésse ié haí .

M<sup>Ps 118:129</sup>ERueillús li túen testimónie síre : empuricé escerčhad els la méie áneme . <sup>Ps 118:130</sup>Lí escláireménz de tes paróles enlumíned : é entendemént dúne as petíz . <sup>Ps 118:131</sup>Lá méie búche aóuri é átrais mún espirít : kar les túens comandeménz ie desirówe . <sup>Ps 118:132</sup>Esguárde en méi é merci áies de méi : sulunc le iugement des amanz le túen núm . <sup>Ps 118:133</sup>Les miéns pás adréce sulunc le tuen parlemént : que ne segnórt á méi túte torceneríe . <sup>Ps 118:134</sup>Racháte méi des chalénges dés húmes : pur cé que ie guárde les túens comandeménz . <sup>Ps 118:135</sup>Lá túe fáce enlumíne sur le tuen sérf : é enségne méi tés iustificaciúns . <sup>Ps 118:136</sup>Eisseménz déwes demenérent li míen óil : pur cé que íl né guardérent la túe léi .

f. 68v

I<sup>Ps 118:137</sup>VSTES íes síre : é dreiturérs li túens iugeménz . <sup>Ps 118:138</sup>Tú mandás iustíse les túens testimónies : é la túe ueritéd múlt . <sup>Ps 118:139</sup>Defire me fist la méie enuídie : pur cé que obliérent tés paróles li túen enemí . <sup>Ps 118:140</sup>Fuińs lí tuéns parleménz fortmént : é li túens sérés amá icé . <sup>Ps 118:141</sup>Iuuenćeáls súi ié é sufisanz : les túes iustificaciúns nái míe oblié . <sup>Ps 118:142</sup>Lá túe iustíse síre iustíse en parmanabletéd : é la túe léi ueritéd . <sup>f. 68v</sup> <sup>Ps 118:143</sup>Tribulaciún é angúisse truuérent méi : li túen comandemént mes purpens est . <sup>Ps 118:144</sup>Oeltéd li túen testimónie en parmanabletéd : é entendemént dúne á méi que ié uíue .

I<sup>Ps 118:145</sup>É criái en tut mún cúer exói méi síre : les túes iustificaciúns requerrái . <sup>Ps 118:146</sup>Ié criái á téi salf me fai : pur cé que ié guárde les túens comandeménz . <sup>Ps 118:147</sup>Ié deuancí enmaurtéd é criái : en tés paróles suresperái . <sup>Ps 118:148</sup>Deuancírent li mien óil á téi par matín : que ie purpensásse les tuéns parlemenz . <sup>Ps 118:149</sup>Lá méie uóiz ói sulúnc la túe misericórde síre : é sulúnc le túen iugemént uiuifie méi . <sup>Ps 118:150</sup>Aprismérent li parsuánt méi á feluníe : de la túe léi acértes lúinz fáit sunt . <sup>Ps 118:151</sup>Prúef íes tu síre : é tútes les túes uéies uéritéd . <sup>Ps 118:152</sup>El comencemént ié conúí de tes testimónies : kar en parmanabletéd tu fundás éls .
U
Ps 118:153Éí la méie humilitéd é delíure méi : kar la túe léi né obliái . Ps 118:154Iúge le míen iugemént é racháte méi : púr le túen parlemént uiuifie méi . Ps 118:155Lúinz est de peccheúrs salúd : kar les túes iustificaciúns né esquístrent . Ps 118:156Les tues misericórdes múltes : síre : sulunc le túen iugement uiuifie méi . Ps 118:157Múlt sunt chi parsíwent méi : é trauáillent méi : des túens testimónies ne declinái . Ps 118:158Ié ui les preuariánz é defiséie : kar lés túens parleménz ne guardérent . Ps 118:159Véies : kar les túens comandeménz amái síre : en la túe misericórde uiuifie méi . Ps 118:160Lé cumencemént de tes paróles ueritéd : en parmanabletéd túit li iugemént de la túe iustíse .

L
Ps 118:161Í PRínce pursuírent \méi/ en pardúns : é des túes paróles criénst lí miéns cuérs . Ps 118:162Ié mesledecerái sur les túens parleménz : sicume icíl chi truéuet múltes espúilles . Ps 118:163Feluníe ié haí : é refusái : la túe léi acértes ié amái . Ps 118:164Sét feiédes en iúr loénge dis á téi : sur les iugeménz de la túe iustíse . Ps 118:165Múlte páis as amánz le túen núm : é nen_est á els escándle . Ps 118:166Ié atendéie le túen saluáble síre : é tes comandeménz amái . Ps 118:167Guardá la méie aneme tés testimónies : é amád éls fortmént . Ps 118:168Ié guardái tés comandeménz é les túens testimónies : kar tútes les méies uéies el túen esguardemént .

A
Ps 118:169prísmet la méie preiére el túen esguardemént sire : sulúnc le túen parlemént dúne a méi entendemént . Ps 118:170Éintred la méie preiére el túen esguardemént : sulúnc le túen parlemént delíüre méi . Ps 118:171Forsmetrúnt les méies léúres loénge : cum tu ensegnerás méi les túes iustificaciúns . Ps 118:172Purnuncerá ma lángue le túen parlemént : kár túit li túen comandemént oelté . Ps 118:173Séit faíte la túe máin qué éle sálued méi : kar les túens comandeménz ié eslís . Ps 118:174Ié coueitái le túen saluáble síre : é la túe léi : le mién purpensement est . Ps 118:175Viúrad la méie áneme é loerá téi : é li túen iugemént aiuerúnt méi . Ps 118:176Ié foliái sicume oéille chi períd quiér tun sérf sire : kar les túens comandeménz nái pas oblié .

A
f. 69r Ps 119:1 NÓSTRE segnór cum ié estéie trauaillié criái : é il exoít méi . Ps 119:2Síre delíüre la méie aneme de leûres felunésses : é de lángue tricherúse . Ps 119:3Que séit duné á téi : ú que séit aposéd á téi : á lángue tricherresse ? Ps 119:4Les saiétes del poánt agúes : ot čarbúns deguastéurs . Ps 119:5Guái á méi : kar lí míens cultiueménz purlúigniéz est : ié habitái ót les habitánz cedár : Ps 119:6mult cultiuerésse fúd la méie áneme . Ps 119:7Ót icéz chi haírent páis estéie paisíbles : cum ié parlówe á els : cumbatéient méi enpardúns .

f. 69r

▼ Oxford, Bodleian Library, Douce MS 320, f. 68v and 69r. Source: https://digital.bodleian.ox.ac.uk/Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.

<figure><img src="image_61.png" /></figure>

<figure><img src="image_62.png" /></figure>
I*Ps 120:1* É leuái mes óilz es mónz : dunt uendrá aiúde á méi . *Ps 120:2* Lá méie aiúde del segnór : chi físt ciél é térre .
*Ps 120:3* Né dúinst en commociún le túen piéd : nene suméilt chi guárde téi . *Ps 120:4* Astetéi ne sumeillerád nene
dormirád : chi guárde israél . *Ps 120:5* Lí síre gúarde téi : li síre li túens defendeménz : súr la máin de la túe déstre .
*Ps 120:6* Par iúr li soléilz ne brullerád téi : ne la lúne par núit . *Ps 120:7* Lí síre guárded téi de tút mál : guárt la túe áneme
li síre . *Ps 120:8* Lí síre guárt le túen entrement : é tun eissement : des óre : é desque en siécle .

I*Ps 121:1* É mesledečai en icéz chóses chi dítes sunt : á méi : en la máisun nostre segnór irúms . *Ps 121:2* Estánt estéient
lí nóstre piéd : en tés áitres ierusalém . *Ps 121:3* Ierusalem la quéele est : edifiéde sicume citéd : de la quéele la partíe
de lí en icé medésme . *Ps 121:4* Kar ilúec muntérent lignédes les lignédes del segnór : le testimónie israel : á regehír
al num del segnór . *Ps 121:5* Kar ilúec sístrent siéges en iugemént : siéges sur la maisún dauíd . *Ps 121:6* Préiez les chóses
chi á páis sunt ierusalem : é abundánce as amánz téi . *Ps 121:7* Séit fáite páis en tá uertúd : é abundánce es túes túrs .
*Ps 121:8* Pur les miéns férés é mes prísmes : parlówe páis de téi . *Ps 121:9* Pur la maisún del segnor nóstre déu : ié quís
bónes chóses á téi .

A*Ps 122:1* Téi leuái mes óilz : chi habítes es ciéls . *Ps 122:2* Astetéi sicume li óil de sérs : es máins de lur segnórs .
Sicume li óil dancéle es máins de sa dáme : eissi fáitement li nóstre óil al segnór nóstre déu : désque íl áit
mercí de nús . *Ps 122:3* Mercí áies de nus síre : merci áies de nús : kar múlt súmes raemplí de despisemént . *Ps 122:4* Kar
múlt raemplíde est : la nóstre áneme : repróce as abundánz : é despisement as orguillús .

S*Ps 123:1* Í purce nún que lí síre estéit en nús : díe óre israel : *Ps 123:2* si purcé nun que li síre estéit en nus . Cum
sesdrečowent húmes en nús : *Ps 123:3* par auentúre uífs óussent deglutí nús . Cum iraisséit la fuirúr dels en
nús : *Ps 123:4* put cél éstre éwe óust deuoré nús . *Ps 123:5* Éwe trespassád la nóstre áneme : putceléstre óust trespasséde
la nóstre áneme éwe néient suffráble . *Ps 123:6* Benééiz li síre : chi ne dunád nús el pernemént as dénz dicéls . *Ps 123:7* Lá
nóstre áneme sicume pássere deliüre est : del láz des ueneúrs : li láz est : detribléz : é nus deliüre súmes . *Ps 123:8* Lá
nóstre adiutórie el núm del segnór : chi físt ciel é térre .

f. 69v

Q*Ps 124:1* VI séi fídent el segnór sicume li mont sýón : ne será comoúd f. 69v en parmanabletéd chi habíted *Ps 124:2* en
ierusalem . Lí mont en lauirunemént de lúi é li síre en lauirunemént de sun póple : dés óre é desque en sécle .
*Ps 124:3* Kár il ne deguerpirád la uérge des peccheúrs sur la sórt des iústes : que nenesténdent li iúste á feluníe lur
máins . *Ps 124:4* Bién fái síre : as bons : é as dreiturérs de cúer . *Ps 124:5* Máis les declinánz en lieménz amerrád li síre ot
les oúranz feluníe : páis sur israel .

E*Ps 125:1* Ná conuertant li síre la caitiuitéd de sýón : fáit súmes sicume confortéd . *Ps 125:2* Tuńc raemplíz est : de ióie
la nóstre búche : é la nóstre lángue de esledecemént . Lóres dirrúnt entre les génz : magnifiád li síre á fáire ót
els . *Ps 125:3* Magnifiád li síre á fáire ót nús : fáit súmes esledečanz . *Ps 125:4* Conuertís síre la nóstre caitiuitéd : sicume
éwe en aústre . *Ps 125:5* \Cil chi sement en lérmes : en esledecement cuillent . / *Ps 125:6* Alánz alówent e plurówent :
enueiáanz lúr seménces : Máis uenánz uendrúnt ót esledecemént : portánt lur manuédes .

S*Ps 126:1* Í nóstre síre ne edifierád la máisún : en uáin trauaillérent chi edifient lí. Sí li síre ne guarderád la cité :
en uáin uéilled chi guárde lí. *Ps 126:2* Váine chóse est : á uus deuánt lumiére leuér : leuéz púis que uús serréiz
chi mangiéz páin de dolúr . *Cum il dunrád á ses améz sómne* : *Ps 126:3* astetéi lerédité del segnór luiér del filz : frúit
de uéntre . *Ps 126:4* Sicume saiéttes en la máin de poaánt : eissifaiteremént li fil des escús . *Ps 126:5* Beneuréz li húem chi
aemplirád sun desidérie dels medésmes : ne será confundú cum il parlerá á sés enemís en la pórte .

B*Ps 127:1* ENEVRÉ túit ícil chi criément nóstre segnór : chi uúnt es uéies de lúi . *Ps 127:2* Trauáile de tes enemís kar
tu mangerás : beneuréz íes é bién será á téi . *Ps 127:3* Lá túe féme sicume uíz abundánt : és léz de la túe maisún .
Lí tuen fil sicume li plančun des olíues : en lauirunemént de la túe táble . *Ps 127:4* Astetéi eissí será beneéiz li húem :
chi criént nóstre segnór . *Ps 127:5* Benedíe á téi li síre de sýón : é uéies les biéns de ierusalem tuz les iúrz de la túe
uíe . *Ps 127:6* E uéies les filz de tes filz : páis sur israel .

S*Ps 128:1* ouéntes fiédes escumbatírent méi dés la méie iuuénte : díe óre israel . *Ps 128:2* Souént escumbatírent méi
des la méie iuuénte : acértes ne pórent á méi . *Ps 128:3* Súr mun dós fauríchérent li peccheúr : purluignérent
lur feluníe . *Ps 128:4* Lí síre iústes trencherá les ceruíz des peccheúrs : *Ps 128:5* séient confundú é tresturné ariére túit
chi haírent sýón . *Ps 128:6* Séient fáit sicume fáin de maisúns : le quel áinz que séit arachié assečha . *Ps 128:7* Del quel
ne aemplirá sa máin chi seirá : e sun sáin : chi les manuédes coildrá . *Ps 128:8* E né dístrent chi trespassówent la
beneičun nóstre segnór sur uús : nus beneisquímes á uus el num del segnór .
D Ps 129:1ES parfundéces ié criái á téi síre : Ps 129:2síre exói la méie uóiz. Séient fáites tes oreilles entendánz : en la uoiz de la méie preiére. Ps 129:3Si tu les feluníes esguarderás síre : síre chi sustendrá ? Kar enuérs téi pardunánce est. é pur la túe léi sustińc téi síre. Sustínt la méie aneme en lá f. 70r paróle de lúi : Ps 129:5esperád la méie áneme el segnór. Ps 129:6Dé la guárde matinéle desque á núit : espéire israel el segnór. Ps 129:7Kar enuérs le segnór misericórde : e plenteíue ót lúi redempciún. Ps 129:8E il medésme rachaterá israel : de tútes les feluníes de lúi.

S Ps 130:1IRE nenést exalcé li miéns cuérs : ne ne sunt. esleué li mién óil. Né nen alái en gránz chóses : ne en meruéillúses chóses sur méi. Ps 130:2Sí ie néient humelement sentéie : máis exalčai la méie áneme. Sicume lí alaitiéz de sá mére : eissí séit guerredunánce en la méie áneme. Ps 130:3Espéire israel el segnór : desóre. é desque en siécle.

R Ps 131:1EMémbre síre de dauid : é de túte la suatúme de lúi. Ps 131:2Sicume íl iurád al segnór : uót uoád al déu de iacób. Ps 131:3Sí ie enterrái el tabernácle de ma maisún : si ié munterái el lít de mún repós. Ps 131:4Sí ie dunráí sómne á mes óilz : é á mes palpébres dormitaciún. Ps 131:5E repós ás miéns téns desque : ié trúisse lúi al segnór tabernácle al déu de iacób. Ps 131:6Astetéi nús odímes icéles chóses en effratá : nus truuámes lí es čamps de la sélue. Ps 131:7Nús enterrúms en sun tabernácle : nus ao_rerúms el lúi. ú estúrent li piéd de lúi. Ps 131:8Esdréce téi síre el túen repós : tú é lárche de la túe sanctificaciún. Ps 131:9Lí túen proueire séient uestúd \de/ iustíse : é li túen sáint sesledécent. Ps 131:10Pur dauíd tún seff : ne desturnér la fáce de tun críst. Ps 131:11Iurád nóstre síre a dauíd ueritéd. é ne deceuerá lúi : del frúit de tún uéntre poserái sur le túen siége. Ps 131:12Sí guarderúnt li túen fil mún testament : é mes testimónies icéz que ié ensegnerái els. E li fil dels désque en sécle : serrúnt sur le túen siége. Ps 131:13Kar eslíst li sire sýon : eslist li en possessiún á séi. Ps 131:14Icést mien repós en siécle de sécle : icí habiterái kár ié eslís lí. Ps 131:15Lá uédue de lúi beneissanz beneistrái : les súens póures saúlerái de páins. Ps 131:16Lés sacerdótes de lúi uestirái del saluáble : é li suen sáint par esledecemént sesledecerúnt. Ps 131:17Ilúec forsmerrái la córne dauíd : aprestái luisérne á mun críst. Ps 131:18Les enemís de lúi uestirái de confusiún : máis sur lúi medésme florirád la méie sanctificaciún.

▼ Oxford, Bodleian Library, Douce MS 320, f. 69v and 70r. Source: https://digital.bodleian.ox.ac.uk/Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.

<figure><img src="image_63.png" /></figure>

<figure><img src="image_64.png" /></figure>
<figure><img src="image_65.png" /></figure>

<figure><img src="image_66.png" /></figure>

<figure><img src="image_67.png" /><figcaption>▲ Oxford, Bodleian Library, Douce MS 320, f. 70v, 71r, and 71v. Source: https://digital.bodleian.ox.ac.uk/Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.</figcaption></figure>

Ael Ps 132:1steuús cume bóné chóse · é cume delitáble chóse est · habitér fréres eń ún · Ps 132:2Sicume l'ugneménz
Ps 132:3sicume la roséde de hermón · chi descendit el mont de sýón · Kar ilúec mandá li síre beneičun · é uíe desque
en sécle ·

A Ps 133:1steuus óre beneisséiz le segnór : túit li séff nóstre segnór · Chi estéz en la maisún del segnór : es áitres
de la maisún nóstre déu · Ps 133:2Eń núiz esleuéz uóz máins en sántes chóses : é beneisséiz nóstre segnór ·
Ps 133:3Benedé téi li síre de sýón : chi físt ciél é térre ·

L Ps 134:1oéz le núm del segnór : loéz sérf nóstre segnór · Ps 134:2Chi estéz en la máisún del segnór : es áitres de la
Ps 134:3Kár iacob eslíst á séi li síre : israél en possessiún á séi · Ps 134:5Kár ié conúi que gránz est · li síre : é li nóstre
deus deuańt túz deus · Ps 134:6Tútes chóses que únques uólt nóstre síre físt en ciél é en térre · en mér · é én túz
abýsmes · Ps 134:7Forsmenánz núes de la forainetéd de térre : fúildres en plúuie físt · Chi forsméine les uénz de ses
tresórs : Ps 134:8chi ferít les chóses premiéir engendrédes degýpte : de húme desque á béste · Ps 134:9Forsmenád sígnes
é meruéilles el millíu de téi egýpte : en pharaón é en túz les seŕs de lúi · Ps 134:10Chi férít múltes génz : é ocist fórz
réis · Ps 134:11Seón le réi des amorriéns : é óg le réi de basán · é tuz les régnes de chanáán · Ps 134:12E duná la térre dels
heréditéd : heréditéd israél á sun póple · Ps 134:13Síre li túens núms en parmanabletéd : síre le túen remembráble
en generaciún é generaciún · Ps 134:14Kár iugerád li síre sun póple : é en ses seŕs depréiéra · Ps 134:15Les ídles des génz
argént é ór : oüres des máins dúmes · Ps 134:16Búche únt é ne parlerúnt : óilz unt é ne uerrúnt · Ps 134:17Oréilles unt · é
ne orrúnt : ne acértes nést espiríz en la búche dicéls · Ps 134:18Semblánt á els séient fáit cíl chi fúnt icéles chóses : é
túit chi séi fident en éls · Ps 134:19Lá maisún israel beneisséiz a nóstre segnór : la maisún aarón beneisséiz le segnór ·
Ps 134:20Lá maisún leuí beneisséiz al segnór : chi creméz nóstre segnór beneisséiz al segnór · Ps 134:21Benedéiz li sire
de sýon : chi habíted eń ierusalem ·

R Ps 135:1Egehisséiz á nóstre segnór : kar il est · bons : kar en parmanabletéd la misericórde de lúi · Ps 135:2Regehisséiz
al déu des déus · Ps 135:2Regehisséiz al segnór des segnórés · Ps 135:4Chi fáit \gránz meruéilles/ sóls · Ps 135:5Chi físt
les cíels en entendemént · Ps 135:6Chi fermá la térre sur éwes · Ps 135:7Chi físt granz lumináries · Ps 135:8Lé soléil en
la podestéd del iúr · Ps 135:9Lá lúne é les estéiles en la podestéd de la núit · Ps 135:10Chi ferít egýpte : ot les premiéir
engendrédes chóses déls · Ps 135:11Chi forsmenád israel del millíu déls · Ps 135:12Eń máin poánte : é hált bráz · Ps 135:13Chi
deuisád la rúge mér en diuisiúns · Ps 135:14E forsmenád israel par le millíu de lí · Ps 135:15E escúst pharaón é la uertúd
de lúi en la rúge mér. Ps 135:16 Chi tresmená sun póple par le desért. Ps 135:17 Chi ferít granz réis. Ps 135:18 E ocíst fórz réis. Ps 135:19 Seón le réi des amorriéns. Ps 135:20 E óg le réi de basán. Ps 135:21 E duná la térre dicéls hereditéd. Ps 135:22 Hereditéd á israél sun seff. Ps 135:23 Kar en la nóstre humilitéd: remembrére fud de nús. Ps 135:24 E raéinst nús des nóz enemís. Ps 135:25 Chi dúne uiánde á túte čar. Ps 135:26 Regehisséiz ál déu del ciél. Regehisséiz ál segnor des segnoŕs: kar en parmanabletéd la misericórde de lúi.

S
Ps 136:1 VR les flúms de babilóne ilúec seímes é plorámes : deméntres que nús recordiúms de sýón. Ps 136:2 És sálz el millíu de lí: suspendímes nóz órganes. Ps 136:3 Kar ilúec demandérent nús chi chaitís menérent nús: paróles de cánz. E chi menérent nus loénge cantéz á nús: des cánz de sýón. Ps 136:4 Cumént canterúm nus le cánt del segnór: en estránge térre ? f. 71r Ps 136:5 Sí ie oblierái téi ierusalem: a obliánce séit dunée la méie déstre. Ps 136:6 Aérde la méie lángue ás méies iódes: si méi ne rememberrá de téi. Sí ié ne proposerái ierusalem: el cumencemént de la méie ledéce. Ps 136:7 Remembrére séies síre des filz edóm: el iúr de ierusalem. Chi díent uoidéz uoidéz: désque al fundamént en lí. Ps 136:8 Fille de babilóne cáitíue: beneuréz chi redunrád á téi la túe gueredunánce la quéle tu regueredunás á nús. Ps 136:9 Beneuréz chi tendrá: é esgenerá les tuens enfánz á la piérre.

f. 71r

I
Ps 137:1 É regehirái á téi síre en tút mun cúer: kar tu oís les paróles de la méie búche. En lesguardement des
ángelos canterái á téi: Ps 137:2 aorerái al tuen sáint témple. É regehirái al túen núm. Sur la túe misericórde é la túe
ueritéd: kar tu magnifiás sur túte chóse le túen sáint núm. Ps 137:3 E'n quelquúnques iúr ié apelerái téi: exoi
méi: tu multiplierás en la meie aneme uertúd. Ps 137:4 Regehíssent á téi síre túit li réi de térre: kár il oírent tútes les
paróles de la túe búche. Ps 137:5 E cántent es uéies del segnór: kar gránde est. la glórie de nóstre segnór. Ps 137:6 Kar
hálz est. li sire é les húmeles chóses resguárde: é les háltes chóses de lúinz conúist. Ps 137:7 Sí ié irái el millíu de
tribulaciún. \tu/ uiuifierás méi: é sur líre de mes enemís estendís la túe máin: é sálf me fist la túe déstre. Ps 137:8 Lí
síre regueredurrá pur méi: síre la túe misericórde en siécle: les oüres de tes máins ne despíses.

S
Ps 138:1 ÍRe tu prouás méi : é coneús méi : Ps 138:2 tu coneús má sessiún : é la méie resurrectiún . Ps 138:3 Tú entendís les méies cogitaciúns de lúinz : lá méie sénte é le mién funél tu tračhas . Ps 138:4 E tútes les méies uéies tu puruéis : kar nenést paróle en la méie lángue . Ps 138:5 Astetéi síre tu coneús trestútes les deráines chóses : é les anciénes : tu formás méi : é posás sur méi la túe máin . Ps 138:6 Merueillúse fáite est : la túe sciénce de méi : confortéde est : é ne porrái á lí . Ps 138:7 Virái ié del túen espirít : é quél párt de la túe fáce fuirái ? Ps 138:8 Sí ié munterái el ciél tu ilúec íes : si ié descendrái en enfér tu íes . Ps 138:9 Sí ié prendrái mes pennes pár matín : é habiterái es derainetéz de la mér . Ps 138:10 Acértes ilúec la túe máin demerrá méi : é tendrá méi la túe déstre . Ps 138:11 E ié dís putceléstre teniébres decálcherúnt méi : é núit le mién enluminemént : es méies delíces . Ps 138:12 Kár tenébres ne serúnt obscurédes de téi : é la núit sicume lí iúrz será illuminéde : sicume les tenébres de lúi : eissí e la lumiére de lúi . Ps 138:13 Kar tu pursesís més ráins : receús méi del uéntre ma mére . Ps 138:14 Ié regehirái á téi kar espowenáblement iés magnifiééz : merueillúses sunt : les túes oüres : e la méie áneme conuistrá múlt . Ps 138:15 Nenést repóst la méie búche de téi la quéle tu fesís én repostáille : é la méie sustánce es dedezáinetéz de térre . Ps 138:16 Lá méie imperfectiún uírent li túen óil : é el túen líüre túit serúnt escrít : iúr serúnt formé : é nuls húem en els . Ps 138:17 Máis á méi mult sunt : honoréd li túen a mí deus : mult est confortée la maistríe déls . Ps 138:18 Ié denu mberrái f. 71v éls : é sur grauéle serúnt multiplié : ié mesdrečai : é uncóre súi ót téi . Ps 138:19 Sí tu ocirrás deus peccheúrs : hume de sańs desturnéz de méi . Ps 138:20 Kar uús dítes en cogitaciún : recéiuent en uanitéd lur citéz . Ps 138:21 Dum ne haí ié síre céls chi haírent téi : é sur tés enemís defiséie . Ps 138:22 Pár parfite haénge haéie éls : enemí fáit sunt á méi . Ps 138:23 Próue méi deus é séace mún cúer : demánde méi é conúis les méies séntes . Ps 138:24 E uéies sí uéie de feluníe e'n méi est : é deméine méi en uéie parmanáble.

f. 71v

D
Ps 139:2 eliüre méi síre de mál húme: de húme torcenús deliúre méi. Ps 139:3 Chi pensérent feluníes en lúr cúer:
túte iúr establírent batáilles. Ps 139:4 Aguisérent lur lángue sicume serpénz: uením de serpénz suz les leüres
déls. Ps 139:5 Guárde méi síre de la máin de peccheúr: é de felúns húmes deliüre méi. Chi pensérent á suplantér les
miens pás: Ps 139:6 repóstrent li orguillús láz á méi. E funéls estendírent en láz: deíustre léire escándle posérent á
méi. Ps 139:7 Ié dís al segnór li miéns deus íes tú: exói síre la uóiz de la méie deprecaciún. Ps 139:8 Síre síre uertúd de la
méie salúd: tu enumbrás sur mun chiéf en iúr de bataille. Ps 139:9 Né liürer méi síre de mun desidérie á peccheúr:
il pensérent cóntre méi: ne deguerpír méi: que par auentúre ne séient exalcé. Ps 139:10 Lé chiéf del auirunemént
dicéls: li traualz de lur leüres couerrád éls. Ps 139:11 Carrúnt sur els carbúns: en fú degeterás els: en miséries ne
parmaindrúnt. Ps 139:12 Húem genglére ne sera adrecé en térre: húme torcenús mals prendrúnt en períl. Ps 139:13 Ié
cónúi que fera li síre iugemént des suffraitús: é ueniánce des póüres. Ps 139:14 Máis nequedent li iúste regehirúnt
al tuen num: é habiterúnt li dreiturér ot tun uult.
<figure><img src="image_68.png" /></figure>

<figure><img src="image_69.png" /></figure>

<figure><img src="image_70.png" /></figure>

<figure><img src="image_71.png" /></figure>

▲ Oxford, Bodleian Library, Douce MS 320, f. 72r, 72v, and 73r. Source: https://digital.bodleian.ox.ac.uk/

Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.

S
Ps 140:1ÍRE ie criáí á téi exói méi : entént á la méie uóiz cum é crierái á téi . Ps 140:2Séit adrecéda la méie oreisún sicume encéns el túen esguardemént : le leslemére de més máins uespertinél sacrifise . Ps 140:3Póse síre guárde á la méie búche : é ús dauirunemént á mes leuères . Ps 140:4Né declinér mún cúer én paróles de malíce : á excusér excusaciúns én pecchéz . Ót húmes oúranz feluníe : é ne communierái ót les eslíz déls . Ps 140:5Castierá méi li úiste en misericórdre é encreperá méi : ólie acértes de peccheúr ne encaisserá le mien chiéf . Kár uncóre nedés la méie oreisún és bien plouudes chóses dicéls : Ps 140:6deuoré sunt deiúste la piérre li iugeúr déls . Íl orrúnt les méies paróles kár il podéient : Ps 140:7sicume cráisse de térre forsmíse est sur térre . Departí sunt · nóz ós deiúste enfér : Ps 140:8kár á téi síre síre li mien óil : en téi esperái ne tólges la méie áneme . Ps 140:9Guárde méi del láz le quél il establírent á méi : é des escándles des oúranz feluníe . Ps 140:10Carrúnt el retenéil de lúi li peccheúr : senglemént súi éi désque ié trespásse .

f. 72r

P
Ps 141:2ár la méie uóiz á nóstre segnór criái : par la méie uóiz le segnór depreiái . Ps 141:3Ié espánt en lesguardement de lúi la meie oreisún : é la f. 72r méie tribulaciún deuant lúi medésme purnúnz . Ps 141:4En defisaánt de méi mún espirít : é tu conéus les méies séntes . Én ícéste uéie la quéle ié alówe : repóstrent láz á méi . Ps 141:5Ié esguardówe á déstre · é uedéie : é ne estéit chi coneúst méi · Perít fúie de méi : é nenést chi requére la méie aneme . Ps 141:6Ié criái á téi síre · ié dis tu íes la méie esperánce : la méie partíe en la térre des uiuánz . Ps 141:7Entént á la méie deprecaciún : kar humilié súi múlt · Délíure méi des parsuánz méi : kar confortéd sunt sur méi . Ps 141:8Forsméine de guárde la méie áneme á regehír al túen núm : méi aténdent li úiste désque tu regueredúnges á méi .

S
Ps 142:1ÍRE exói la méie oreisún · ot tés oréilles recéif la méie preiére : en tá ueritéd exói méi en la túe iustíse . Ps 142:2E ne entrér en iugemént ót tún seff : kar ne será iustifié el túen esguardemént chesquúns uiuánz . Ps 142:3Kár parsuít li enemís la méie áneme : humiliá en térre la méie uíé . Aloáod méi en oscurtéz sicume les mórz de sécle : Ps 142:4é anguissiéz est · li miéns espiríz en méi turbéz est · li miens cúers . Ps 142:5Rememprére fúi dés iúrz anciéns : ié purpensái en tútes les túes oüres : es fáiz de tés máins purpensówe . Ps 142:6Espandí més máins á téi : la méie áneme sicume térre sázń éwe á téi . Ps 142:7Ignelmént exói méi síre : defíst li miéns espiríz . Né desturnér lá túe fáce de méi : é sembláz serái as descendánz en fósse . Ps 142:8Oíde fái á méi par matín la túe misericórdre : kar en téi esperái · Coneúde fái á méi la uéie en la quéle ie uóise : kar á téi leuái lá méie áneme . Ps 142:9Délíure méi de més enemís síre á téi fuí : Ps 142:10enségne méi a fáire la túe uoluntéd · kar li miéns deus íes tú · Lí túens bons espiríz demerrá méi en térre dreituriére : Ps 142:11pur le túen núm síre uiuifierás méi en la túe oeltéd · Tú forsmerrás de tribulaciún la méie áneme : Ps 142:12é en la túe misericórdre deperdrás les miéns enemís · E perdrás túz chi trauáillent la méie áneme : kar ié súi li túens seŕs .
B Ps 143:1ENEÉIZ li síre · li miéns deus · chi enseigne les méies máins á guérre : é mes déiz á batáille · Ps 143:2Lá méie misericórde · é lí miéns refúges : li miéns receuérre · é li miéns deliŭrere · Lí miéns defendérre é en lúi medésme esperái : chi suzmét mún póple súz méi · Ps 143:3Síre quel chóse est · húem que tu téi fesís conúistre á lúi : ú li filz dúme que tu recúntes lúi ? Ps 143:4Húem á uanitéd semblánz fáiz est : li iúr de lúi sicume úmbre trespássent · Ps 143:5Síre enclíne tés ciéls é descént : tóche les mónz é il fumerúnt · Ps 143:6Fúildre resplendissement é departirás éls : forsmét tés saiéttes é conturberás els · Ps 143:7Forsmét la túe máin de haltéce : óste méi é deliŭre méi de múltes éwes : é de la máin des filz estránges · Ps 143:8Lá buche des quéls parlád uanitéd · é la destre dicéls destre de felunie ·

D Ps 143:9euS nouel čant ié canterái á téi : én saltiér de dís córdes canterái á téi · Ps 143:10Chí dúnes salúd á réis : chi raensís dauíd tun seff : de malígne gláium deliŭre méi · Ps 143:11E deliŭre méi de la máin des filz estránges : la búche des f. 72v quéls parlád uanitéd : e la destre déls destre de felunie · Ps 143:12Lí fil des quéls sicume nouéls planteménz : en lúr iuuénte · Lés filles dicéls composédes aurún ornédes : sicume semblánce de témple · Ps 143:13Les celiérs déls pláins : forsmetánz de cést en icél · Lés oéilles dels fedunúses · abundánz én lúr eisseménz : Ps 143:14lí búef déls crás · Nenést trebúc de maisére · ne trespassement : ne clamúr es pláces déls · Ps 143:15Beneuré dístrent lé póple á qui icéz chóses sunt · beneuré li póples \del quél/ li síre est · li súens deus ·

f. 72v

I Ps 144:1é exalcerái téi deus · li miéns réis · é beneistrái al túen núm en sécle : é en siécle de sécle · Ps 144:2Par séngles iúrz beneistrái á téi : é loerái le túen núm en siécle : é en sécle de sécle · Ps 144:3Gránz est · li síre · é múlt loáble : é de la grandéce de lúi nenést fins · Ps 144:4Generaciúns é generaciúns loerád les túes oûres : é la túe poténce purnuncerúnt · Ps 144:5Lá grandéce de glórie de la túe saintedé parlerúnt : é les túes meruéilles recunterúnt · Ps 144:6E lá uertúd des túens espowentábles dirrúnt : é lá túe grandéce recunterúnt · Ps 144:7Lá memórie dél abundánce de la túe suatúme forsmetrúnt : é pár lá túe iustíse sesledecerúnt · Ps 144:8Merciére é merciábles lí síre : suffránz · é múlt merciábles · Ps 144:9Suéfs lí síre á trestúz : é lés miseraciúns de lúi sur tútes les súes oûres · Ps 144:10Regehissent á téi síre tútes lés túes oûres : é li túen sáint beneíent á téi · Ps 144:11Lá glórie del túen régne dirrúnt : é la túe poténce parlerúnt · Ps 144:12Que coneúde fácent as filz dúmes la túe poténce : é lá glórie de la grándece del túen régne · Ps 144:13Lé túen régne · régne de túz sécles : é la túe dominaciún en túte generaciún é generaciún · Fedéilz li síre en tútes sés paróles : é sáinz en tútes ses oûres · Ps 144:14Esléued lí síre túz chi trebúchent : é esdřeced túz esgenéz · Ps 144:15Lí óil de túz en téi espéirent : é tu dúnes la uiánde déls en téns couenáble · Ps 144:16Tú aoûres la túe máin : é émples chesquúne béste de beneičun · Ps 144:17Iústes est · nóstre síre en tútes ses ueies : é sáinz en trestútes sés oûres · Ps 144:18Prúef est · li síre á túz apelánz lúi : á trestúz apelánz lúi en ueritéd · Ps 144:19La uoluntéd des cremánz séi ferá : é la preiére dels exorrá : é sáls ferá éls · Ps 144:20Guárde li síre trestúz amánz séi : é túz peccheúrs deperdrá · Ps 144:21Lá loénge del segnór parlerád la méie búche : é benedíe túte čar al sáint núm de lúi · en siécle · é en sécle de sécle ·

L Ps 145:2óde la méie áneme nústre segnór : ié loerái le segnor én má uíe : ié canterái al mién déu cume lunghement ié serái · Né uóilez fidér en príces : Ps 145:3né es filz dúmes es quéls nenést salúd · Ps 145:4Eistrád li espiríz de lúi · é reuertirád en sá térre : en icél iúr perirúnt tútes les cogitaciúns déls · Ps 145:5Beneuréz al quél li deus de iacób est · li aiuére de lúi : lesperánce de lúi · el segnór sun déu Ps 145:6chi físt ciél é térre : mér · é tútes les chóses chi en éls sunt · Ps 145:7Chi guárde ueritéd en siécle : fait iugemént as suffránz torcenuríe : dúnet uiánde as fameillánz · Lí síre deslíe\t/ les embúiez : Ps 145:8li síre enlumíned les cíus · Lí síre esdréce f. 73r les esgenéz : li síre adréced les iústes · Ps 145:9Lí síre guárde les aduentíz : orfenín é uédue receuerád · e les uéies des peccheúrs deperdrá · Ps 145:10Lí síre regnerád én siécles · li túens deus sýón en generaciún · é generaciún ·

L Ps 146:1OÉZ nóstre segnór kar il est · bóns : sálme á nostre déu séit delitáble é béle loénge · Ps 146:2Edifiánz ierusalem li síre : lés departemeńz disraél assemblerá · Ps 146:3Chi sáined les detribléz de cúer : é líed les detribleménz déls · Ps 146:4Chi numbre la multitúdine des estéilles : é á túz els apéled núms · Ps 146:5Gránz est · nóstre síre · é gránz la uertúd de lúi : é de la súe sapiénce nenést númbre · Ps 146:6Receuánz les suéfs nóstre síre : humiliánz acértes les peccheúrs désque á térre · Ps 146:7Cantéz al segnór en confessiún : cantéz á nóstre déu en hárpe · Ps 146:8Chi cóüre le ciél de núes : é aprésted á la térre plúuie · Chi auánt méined es mónz féin : é hérbe al seruáge dúmes · Ps 146:9Chi dúne as iuménz lúr uiánde : é as pulcíns des córs apelánz lúi · Ps 146:10Néient en fortéce de chauál uoluntéd aŭrad : ne en estíues dume · bién plouúde chóse será á lúi · Ps 146:11Bién plouúde chóse est al segnór sur les cremánz lúi : é en icéls chi espéirent sur la misericórde de lúi ·

L Ps 147:1óde ierusalem le segnór : lóde tún déu sýon · Ps 147:2Kar il confortád les seredúres de tes pórtes : beneisqúit les túens filz en téi · Ps 147:3Chi posád tes fins páis : é de cráisse de frumént sazíed téi · Ps 147:4Chí enuéied sun parlemént á la térre : ignelmént cúrt la paróle de lúi · Ps 147:5Chi dúne néif sicume láine : nubléce sicume céndre esarpéilled · Ps 147:6Íl enuéie sún cristál sicume morséls : deuánt la fáce del fréit de lúi chi sustendrá ?

f. 73r
Ps 147:7 Forsmetrád sá paróle · é remetrá icéles chóses ; sufflerád li espiríz de lúi · é decurrúnt les éwes · Ps 147:8 Chí annúnce lá súe paróle á iacób ; iustíses é sés iugeménz á israél · Ps 147:9 Né físt issifáitement á túte gént ; é sés iugeménz ne manifestád á éls ·

L
Ps 148:1 OÉZ le segnór des ciéls : loéz lúi es haltéces . Ps 148:2 Loéz lúi túit li súen ańgele : loéz lúi tútes les uertúz de lúi . Ps 148:3 Loéz lúi soléil é lúne : loéz lúi tútes estéilles é lumiére . Ps 148:4 Loéz lúi ciél des ciéls : é les éwes chi sur les ciéls sunt . Ps 148:5 lóent le núm del segnór · Kar il díst é fáit sunt : il medésme mandá é criéd sunt . Ps 148:6 íl establít icéles chóses en siécle · é en sécle de sécle : comandement posád · é nel trespasserád . Ps 148:7 Loéz le segnór de térre : dragúns é túit abýsme . Ps 148:8 Fús · gresílle · néif · gláce · espiríz dé tempestéz : les quels chóses fúnt la paróle de lúi . Ps 148:9 Mónz · é túit tértre : fúst fruitifiáble · é túit cédre . Ps 148:10 Béstes · é túit almáille : serpénz · é oiséls \em/pennéz . Ps 148:11 Lí réi de térre · é túit póple : li prínce · é túit lí iugeúr de térre . Ps 148:12 Lí iuuencél · é les uírgines · li uiéil · ot les iuíknurs lódent le núm del segnór : Ps 148:13 kar exalciéz est · li nuíns de lúi sól . Ps 148:14 Lá confessiún de lúi súr ciél é térre : é exalcerád la córne de sun póple · Loénge á túz les sáinz de lúi : as filz israel · al póple aprismánt a séi ·

f. 73v

C
f. 73v Ps 149:1 antéz al segnór nouél cánt : la loénge de lúi en liglíse des sáinz . Ps 149:2 Esledést israel en icelúi chi físt lúi : é les filles de sýón esledécent en lur réi . Ps 149:3 Lódent le num de lúi en caróle : en týmpane · é saltiér cántent á lúi . Ps 149:4 Kar bien ploúde chóse est · al segnór en sun póple : é exalcerád les suéfs en salúd . Ps 149:5 Esiorrúnt li sáint en glórie : esledecerúnt en lúr líz . Ps 149:6 Lés esledeceménz déu el guitrún dels : é espédes dutús · en lur máins . Ps 149:7 A fáire ueniánce és genz : encrepeménz en póples . Ps 149:8 Aaliér les réis déls en buíes ; é les lúr nóbles en liéns ferríns . Ps 149:9 Que fácent en éls iugement escrít : icéste glórie est á túz les sáinz de lúi ·

L
Ps 150:1 oéz nóstre segnor en sés sáinz : loéz lúi el firmamént de la uertúd de lúi . Ps 150:2 Loéz lúi en ses uertúz : loéz lúi sulúnc la multitúdine de la súe grandéce . Ps 150:3 Loéz lui én súen \de/ buisíne : loéz lúi en saltiér é hárpe . Ps 150:4 Loéz lúi en týmpane é chóro : loéz lúi en córdes é órgano . Ps 150:5 Loéz lúi en cýmbles bien sonánz : loéz lúi en cýmbles de ledéce : Ps 150:6 chescúns espiríz lóed nóstre segnór ·

I
Is 12:1 é regehirái á téi síre kar iriéz íes á méi : conuertíde est · la túe fuirúr é confortás méi . Is 12:2 Astetéi deus li miéns saluére : fiančusement ferái é ne crendrái · Kár la méie fortéce é la méie loénge li síre : é fáiz est · á méi en salúd . Is 12:3 Vús espuceréz éwes en ióie des fointáines del saluedúr : Is 12:4 é dirréz en icél iúr · regehisséz al segnór é apeléz le num de lúi · Coneúdes fáites eín póples les súes adinuenciúns : remembréz que hálz est · li núms de lúi . Is 12:5 Cantéz al segnór kar grantmént físt : annuncéz icéste chóse en túte térre . Is 12:6 Esledéce é lóde habitaciún de sýón : kár gránz el millíu de téi li sáinz israel ·

f. 74r

I
Is 38:10 é dís en la meiénetéd de mes iúrz : ié irái as pórtes denfér · Ié quís la remasílle de més ańz : Is 38:11 Ié dís ne uerrái damnedéu eín la térre des uiuánz · Né esguarderái húme enúltre : é habiteúr de repós . Is 38:12 Lá méie generaciúns toléite est · é desturnéde est · de méi : ensemént cume tabernácle de pastúrs · Trenchéde est · ensemént cume de teissánt la méie uíe : deméntres uncóre qué ié ordisséie suz trenčad méi : des le matín désque al uéspre fenirás méi . Is 38:13 Ié esperówe désque al matín : ensemént cúme leuíns issí detriblá trestúz lés miéns ós · Des le matín désque al uéspre fenirás méi : Is 38:14 Sicume pulcín darúnde issi crierái : purpenserái sicume colúmbe · Ateneuíd sunt li mién óil : esguardánz en haltéce · Síre fórce ié súffre respónt pur méi : Is 38:15 que dirrái · ú chi respondrá á méi · quant ié medésme le fis ? Ié repurpenserái túz les miéns ańés : en amertúme de lá méie áneme · Is 38:16 Síre sí issí est uescúd · é en téls chóses la uíe de mun espirít : tu častieras méi : Is 38:17 astetéi en páis la méie amertúme tres amére · Tú acértes deliúras \la meie áneme/ quéd éle ne perisíst : tu degetás ariére tún dós túz les miéns pecchéz . Is 38:18 Kár enférs ne regehirád á téi · ne mórt ne loerád téi : f. 74r né atendrúnt chi descéndent en fósse la túe ueritéd . Is 38:19 Viuánz uiuánz íl regehirád á téi · sicume nedés ié hói : li pére ás filz coneúde ferá la túe ueritéd · Is 38:20 Síre sálf me fái · é nóz sálmes nús čanterúms pár trestúz les iúrz de nóstre uíe en la maisún del segnór ·

E
1SA 2:1 sledečad li miéns cuérs el segnór : é exalcéz est · mís cuérs el mién déu · Essamplíde est · la méie búche sur més enemís : kár ié mesledečai el túen saluáble . 1SA 2:2 Nenést sáinz sicume est · li síre : kar nenést áltre éstre téi : é nenést fórz sicume nóstre deus . 1SA 2:3 Né uoillez multipliér aparlér háltes chóses : gloriánz · Desséiúrent uiéz chóses de uóstre búche : kar deus de sciénces est · síre : é á lúi sunt aprestédes cogitaciúns . 1SA 2:4 Lí aŕc des fórz surmuntéz est : é li enférm céint sunt · de fórce . 1SA 2:5 Raemplíd premerainemént séi aloérent : é li fameillús saúléd sunt · Désque la barháine enfantád plusúrs : é icéle chi mult filz auéit enferméde est . 1SA 2:6 Lí síre mortifiéd é uiuified : deméine á enférs é raméined . 1SA 2:7 Lí sire fáit póůre é enrichíst : humilíed é suzléued . 1SA 2:8 Esdrečanz de púldre le besugnús : é de ordéure esléued/ le póůre · Que íl séced ót prínces : é soliér de glórie tiénged ·
Kár al segnór sunt · li čarne de térre : é posád sur éls le cércle · ¹SA 2:9 Les piéz de ses sáinz guárde · é li felún en
tenébres séi taisirúnt : kar en sá fortéce ne serád esforcéz húem · ¹SA 2:10 Le segnór crendrúnt li aduersárie de lúi :
é sur elsmedésmes és ciéls tonerád · Lí síre iugerád les fiins de térre : é dunrá empérie á sún réi : e exalcerád la
córne de sún críst ·

Č
Ex 15:1 ANTÍVMS al segnór · kar gloriósement magnifiéz est ; čaual é le muntedúr degetá en la mér · Ex 15:2 Lá
méie fortéce · é la méie loénge est · li síre : é faíz est · á méi en salúd · Icíst li miéns deus · é ié glorifierái lúi :
li deus de mún pére · é exalcerái lúi · Ex 15:3 Lí síre ensemént cume húem cumbatére : trestut poánz li núms de lúi ·
Ex 15:4 léscúrres de pharaón é le óst de lúi \de/getáén la mér · Lí eslít prínce de lúi suz plungiéd sunt · en la mér rúge :
Ex 15:5 li abýsme coúrirent els · descendírent en la parfundéce sicume piérré · Ex 15:6 Lá túe déstre síre magnifiéde est ·
én fortéce : la túe déstre síre ferít lenemí : Ex 15:7 é en la multitúdine de tá glórie deposás les miéns aduersáries · Tú
enueiás la túe íre · la qúele deuorád els · sicume stúble : Ex 15:8 en lespirít de la túe fuirúr asemblédes súnt éwes ·
Estút únde decuránz : assembléd sunt · li abísme en mí la mér · Ex 15:9 Díst li enemís ié parsíwerái · é comprendrái :
deuiserái despóilles · serád aemplíde la méie áneme · Ié trairái mun gláiue : ocirrád els lá méie máin · Ex 15:10 Sufflád
li túens espiríz · e coúrit els la mér : suz plungiéd sunt · sicume plúm en fórtes éwes · Ex 15:11 Lí quels est · semblánz á
téi es fórz síre : li quéls est · semblánz á téi faít gránz en saintedé · espowentábles · é loábles é faisanz merueilles ·
Ex 15:12 Tú estendís la máin : é deuorád els la térre · Ex 15:13 Dúitre fús en misericórde : al póple le quel tu raeinsís · E
portás lúi en la túe fortéce f. 74v al túen sáint habitácle · Ex 15:14 Muntérent li póple é iriéd sunt : dolúrs purtíndrent li
habitedúr de filistíím · Ex 15:15 Lóres conturbé sunt · li prínce de edóm : les fórz de moáb purtiánt criéme : enredírent
túit li habitedúr de chanáán · Ex 15:16 Embríue sur els criéme é poúr : en la grandéce de tún bráz · Séint faí néient
mouábles sicume piérré : désque trespást li túens póples síre : désque trespást icist li túens póples le quel tú
pursesís · Ex 15:17 Tú énz merrás éls · é planterás el mónt de la túe eritéd : él túen mult férn habitácle le quel tu
oúras síre · Lé túen saintuárie síre le quél fermérent les túes máins : Ex 15:18 li síre regnád en parmanabletéd é última ·
Ex 15:19 Entréz est · acértes li čauaillérs pharaó · ot cúrres é ót čaualérs en la mér : é ramenád sur éls li síre les éwes
de la mér · Máis li fil israél : alérent pár sechéce el millúu de lí ·

f. 74v

▼ Oxford, Bodleian Library, Douce MS 320, f. 73v and 74r. Source: https://digital.bodleian.ox.ac.uk/
Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.

<figure><img src="image_72.png" /></figure>

<figure><img src="image_73.png" /></figure>
<figure><img src="image_74.png" /></figure>

<figure><img src="image_75.png" /></figure>

<figure><img src="image_76.png" /></figure>

<figure><img src="image_77.png" /></figure>

▲ Oxford, Bodleian Library, Douce MS 320, f. 74v, 75r, and 75v. Source: https://digital.bodleian.ox.ac.uk/

Courtesy of the Imaging Services of The Bodleian Libraries, University of Oxford. Creative Commons licence CC-BY-NC 4.0.

S HAB 3:21ÍRE ié oí: la túe oíance é criéns · Síre la túe ouðe · en millíu dáns uiuifí lí · Él millíu dáns coneúd ferás : cum tu iriéz serás dé misericórdre recorderás . HAB 3:3Deus del soléire uendrá : é li sáinç del mónt farán · Coúrit les ciéls la glórie de lí : é dé sa loénge pléinne est · la térre . HAB 3:4Lá splendúr de lúi sicume lumière serád : córnes en ses máins · Ilúec repóste est · la fortéce de lúi : HAB 3:5deuánt sa fáce irád la mórt · Eistrád li diábles deuánt les piéz de lúi : HAB 3:6estút é mesurád la térre · Esguardá é desliád les génz : é detriblé sunt li mónt del siécle · Encurué súnt li tértre del mónt : des éires de la parmanabletéd de lúi . HAB 3:7Púr feluníe ié uí les herbérges dethiópie : serúnt turbédes les péls de la térre de madián . HAB 3:8Que dunc en flúms es tu iriéz síre : ú en flúms la túe fuirúr : ú en mér la túe indignaciún ? Chi munterás sur tes čauáuls : é li tuén cár saluaciún . HAB 3:9Esdrećanz esdrecerás tun aŕc : les sereménz ás lignédes les quéls tu parlás · Les flúez de térre tu descirerás . HAB 3:10uírent é dolúrent li mónt : li gúrz des éwes trespassád · Dunád li abýsme sa uóiz : altéce ses máins leuád . HAB 3:11Li soléilz é la lúne estúrent en lur habitácle · en la lumière de tes saiéttes irúnt : e'n la splendúr de la túe fuildránte hánste . HAB 3:12Én fremissemént decalcherás la térre : en fuirúr esbairás les génz . HAB 3:13Eissúz íes á la salúd de tún póple : én salúd ót tun críst · Tú ferís le chíef de la maisún dé felún : denudás le fundamént désque al cól . HAB 3:14Tú maldisís as scéptres de lúi · les chies de sés cumbatedúrs : ás uenánz sicume estúrbeillún á déperdre méi · Lesioissemént déls : sicume decelúi chi deuóre le póüre en repostáille . HAB 3:15Véie fesís en la mér á tes čauáuls : en palúd dé múltes éwes . HAB 3:16Ié oí é conturbéz est · li miéns uéntre : de uóiz tremblérent mes léüres · Eńtred purretúre es miéns ós : é de suz méi ésbuillíssed · Pur cé que ié me repóse el iúr de tribulaciún : é qué ié múnte al nóstre acéint póple . HAB 3:17Lé fiér acértes né flurirád : é f. 75r ne será gérme es uígnes . HAB 3:17Mentirád loúre del olíue : é li čamp né aporterúnt uiánde · Será trenchié del berzíl béste : é ne será arment és créces . HAB 3:18Ié acértes el segnór esiorrái : é mesledecerái én déu le mién saluedúr . HAB 3:19Deus li síre la méie fortéce : é poserád més piéz sicume de cérs · E sur les méies haltéces demerrá méi li uenquére : en sálmes cantánt .

f. 74r

O DT 32:1ÉZ ciéls quéls chóses ié paról : óied la térre les paróles de la méie búche . DT 32:2Créisséd en plúuie la méie doctríne : decúrge sicume roséde le mién parlemént · Ensemént cume plúuie sur hérbe : é sicume gútes sur hérbes : DT 32:3kar le núm del segnór ié apelerái · Dunéz grandéce á nóstre déu : DT 32:4les ouðes déu sunt · parfáites : é tútes les uéies de lúi iugeménz · Deus est · fedéilz · é sanz túte feluníe : li iústes é li dreiturérs DT 32:5pecchérent á lúi · é néient li fil de lúi en ordeúres · Generaciúns felunésé é peruérse : DT 32:6rénz un dúnc icéz chóses al segnór fól póple é nunsauánz · Dum nést icíil medémsé tís pére chi pursist téi : é físt · é criad téi ? DT 32:7Remémbre des iúrz anciéns : purpénse lés séngles generaciúns · Demánde tun pére é il annuncerá á téi : les túens maiúrs é dirúnt á téi . DT 32:8Quant departéit li altísme les génz : quant il desseúrad les filz adám · Establít les térmes des póples : iúste le númbre des filz israél . DT 32:9Lá partíe acertes del segnúr li súens póples : iacób li
f. 75v

funéls de la súe heréditéd · *Dt 32:10*Íl truuád lúi en térre desertéde : en líu de hisdúr · é **guáste** soltiuetéd · Enuirún menád lúi · é ensegnád : é guardá sicume la purnéle de sún oíl · *Dt 32:11*Sicume li áigles puruočanz á uolér ses pulcínés : é sur \els/uolitánz · Espandít sés éles · é príst éls · é portád en sés esčables · *Dt 32:12*Lí síre sols fud dúitre de lúi : é ne estéit ot lúi *deus* estránge · *Dt 32:13*Establít lúi sur hálte térre : que il maniást les frúiz des čams · Que il sučast miel de piérre : é ólie de mult dúre róche · *Dt 32:14*Búre de armént · é láit de oéilles : ot la cráisse daignéls · é des multúns as filz basán · E lés búcs ót la moule de frumént : é le sanc de grápe beúst tresclér · *Dt 32:15*Encraissiéz est · li améz é recalcitrád : encraissiéz · enssaiméz · essamplíz · Íl deguerpít déu sún faitúr : é desseúra séi de déu le súen saluáble · *Dt 32:16*Puruochérent lúi en *deus* estránges : é en abominaciúns á iracúndie commoúrent · *Dt 32:17*Íl sacrifièrent á diábles é néient á déu : as *deus* les quels il ne conuisséient · Nouél é frescissánz uíndrent : les quels ne coltiuérent li pére déls · *Dt 32:18*Déu chi téi engendrá deguerpisís : e obliás le segnór tún creatúr · *Dt 32:19*Vít li síre · é á iracúndie commoúz est : kar puruochérent lúi li súen fil · é ses filles · *Dt 32:20*E díst · ié repundrái lá méie fáce déls : é esguarderái les derainetéz dels · Kar la generaciúns est · puruérse : é néient fedéil li fil · *Dt 32:21*Il medésme méi puruochérent en icelúi chi né estéit *deus* : é entariérent en lur uanitéz · f. 75v *Dt 32:22*E ié puruocherái els en icelúi chi nenést póples : é en fóle gent entarierái éls · *Dt 32:22*Fús est · esprís en la méie fuirúr : é ardrá désque : as derainetéz denfér · E deuorerád la térre ot sun gérmine : é les fundaménz des mónz ardrá · *Dt 32:23*Ié assemblerái sur éls máles chóses : é les méies saiéttes aemplirái en els · *Dt 32:24*Serúnt deguastéd par fáim : e deuorerúnt els **oisél** par mult amér mórs · Dénz de béstes enueierái en éls : ot firúr des traiánz sur térre · é des rampánz · *Dt 32:25*Defórs guasterád éls gláие é dedénz poúr : iuuencél ensembledemént é uírgine · le alaitánt ót uiéil húme · *Dt 32:26*E ié dís · ú *sunt* · íl : cessér ferái de húmes la memórie dicéls · *Dt 32:27*Máis pur líre de lúr enemís purlugnái : que pár auentúre ne sen orguillissent lur enemí · E disissent la nóstre máin est hálte : é néient li síre fist tútes icéz chóses · *Dt 32:28*Lá gént sánz conséil est · é sánz cuintíse : *Dt 32:29*la méie uoluntéd soussent · é entendissent : é les derainetéz purueissent · *Dt 32:30*Cum faitérement parsuéit uís míl : é dúi cačhassent dís milliérs · Dúm nést pur icé que lur *deus* uendít éls : é li síre conclúst éls ? *Dt 32:31*Néient acértes est · li nóstre *deus* sicume li *deus* dicéls : é li nóstre enemí sunt iugedúr · *Dt 32:32*Dé la úigne des sodomiéns la úigne dicéls : é des suz citeáins de gomórre · Lá grápe dicéls grápe de fiél : é raisimét mult amér · *Dt 32:33*Fiél de dragúns le uín dicéls : e uením de serpénz néient sanable · *Dt 32:34*[D]um ne *sunt* · icéz chóses repóstes enuérs méi : é signéz en més tresórs · *Dt 32:35*Méie est · ueniánce · é ié regueredurrái á els en téns : que esculúrst li piéz dicéls · Deiúste est · li iúrz de perdiciún : é aéstre séi hástent li téns · *Dt 32:36*Iugerád li síre sún póple : é en ses seís aŭrad mercí · Verrád que enferméde séit la máin : é lí enclós nedés defistrent : é li áltre deguasté *sunt* · *Dt 32:37*E íl dirrá · ú *sunt* · li déu dicéls es quéls il auéient fiánce · *Dt 32:38*Des sacrifises des quéls íl maniówent cráisses : é beuéient uín de sacrifises · Esdrécent séi e aiúdent á uús : é en necessitéd uús déféndent · *Dt 32:39*Uéiez que ié súi sols : é nenést áltre *deus* éstre méi · Ié ocirái é ie uíure ferái : ié ferrái · é ié sanerái : é nenést chi de la méie máin púisse deliúrer · *Dt 32:40*Ié leuerái al ciel la méie máin : é dirrái : ié uíf en parmanabletéd · *Dt 32:41*Si é aguiserái sicume fúildre la méie espéde : e rauirúnt iugement les méies máins · *Dt 32:41*Ié rendrái ueniánce á mes enemís : é á icéz chi haírent méi regueredurrái · *Dt 32:42*Ié eniuerrái més saiéttes de sánc : é li miéns gláies deuorerád čarz · Dél sanc des ocís : e de la čaitiuétéd del denué chíef des enemís · *Dt 32:43*Loéz genz le póple de lúi : kar lé sanc de ses seís il uengerád · E ueniánce regueredurrá es enemís dicels : é **pardunáble** serád á la térre de sun póple ·

Bibliographical Abbreviations

Beaulieux 1927—Charles Beaulieux, *Histoire de l'orthographe française*, vol. 2: *Les accents et autres signes auxiliaires* (Paris: Champion, 1927).

Brachet 1870—Auguste Brachet, “Le Psautier d’Oxford,” *Revue critique d’histoire et littérature* 2 (1870), p. 254–258.

Brunner 1960—Karl Brunner, *Die englische Sprache. Ihre geschichtliche Entwicklung* (Halle: Niemeyer, 1960).

Campbell 1959—Alistair Campbell, *Old English Grammar* (Oxford: Clarendon Press, 1959 (1907)).

Careri 2008—Maria Careri, “Manoscritti provenzali e francesi. Dalle origini alla fine del XIII secolo,” *Storia della punteggiatura in Europa*, ed. Bice Mortara Garavelli (Bari: Laterza, 2008), 213–232.

Careri, Lacanale 2015—Maria Careri, Marcella Lacanale, “Accents et syllabes dans les manuscrits anglo-normands,” in *Anglofrançais : philologie et linguistique*, eds. Oreste Floquet, Gabriele Giannini (Paris: Classiques Garnier 2015), 35–44.

Chaussée 1977—François De La Chaussée, *Initiation à la morphologie historique de l'ancien français* (Paris, Klincksieck, 1977).

Curtius 1911—*Li quatre livre des Reis. Die Bücher Samuelis und der Könige in einer französischen Bearbeitung des 12. Jahrhunderts...*, ed. Ernst Robert Curtius, (Dresden: Gesellschaft für romanische Literatur, 1911).

Lincke 1886—Kurt Lincke, *Die Accente im Oxforder und Cambridger Psalter sowie in anderen altfranzösischen Handschriften: eine paläographisch-philologische Untersuchung* (Erlangen, 1886).

Short 2015—Ian Short (ed.), *The Oxford Psalter* (Bodleian MS Douce 320) (Oxford: Anglo-Norman Text Society, 2015).

Short, Careri, Ruby 2010—Ian Short, Maria Careri, Christine Ruby, “Les Psautiers d’Oxford et de Saint Albans: Liens de parenté,” *Romania* 128/1–2 (2010): 29–45.

Sneddon 1972—Dorothy Sneddon, “Studies in the Language of the Anglo-Norman Translations of the Psalms with Particular Reference to the Oxford Psalter,” (B.Litt. thesis, Oxford, 1972).